ΒΟΥΛΗ ΤΩΝ ΕΛΛΗΝΩΝ 


Πρωτ. 
Αριθ. 
Διεκπ. 


ΑΠΟΣΠΑΣΜΑ 


Από τα επίσηµα Πρακτικά της ΚΣΤ΄, 22 Σεπτεµβρίου 2023, 
Συνεδρίασης της Ολομέλειας της Βουλής, στην οποία 
Ψηφίστηκε το παρακάτω σχέδιο νόµου: 


Για την ενίσχυση της εργασίας - Ενσωμάτωση της Οδηγίας (ΕΕ) 2019/1152 του Ευρωπαϊκού Κοινοθουλίου 
και του Συµθουλίου της 20ής Ιουνίου 2019 - Απλοποίηση ψηφιακών διαδικασιών και ενίσχυση 
της Κάρτας Εργασίας - Αναθάθµιση της επιχειρησιακής λειτουργίας του Υπουργείου Εργασίας 
και Κοινωνικής Ασφάλισης και της Επιθεώρησης Εργασίας 


ΠΙΝΑΚΑΣ ΠΕΡΙΕΧΟΜΕΝΩΝ 

ΜΕΡΟΣ Α΄ :ΣΚΟΠΟΣ - ΑΝΤΙΚΕΙΜΕΝΟ 

Άρθρο 1 Σκοπός 

Άρθρο 2 Αντικείµενο 

ΜΕΡΟΣ Β΄: ΕΝΣΩΜΑΤΩΣΗ ΤΗΣ ΟΔΗΓΙΑΣ (ΕΕ) 
2019/1152 ΤΟΥ ΕΥΡΩΠΑΙΚΟΥ ΚΟΙΝΟΒΟΥΛΙΟΥ ΚΑΙ ΤΟΥ 
ΣΥΜΒΟΥΛΙΟΥ ΤΗΣ 20ής ΙΟΥΝΙΟΥ 2019 ΓΙΑ ΔΙΑΦΑΝΕΙΣ 
ΚΑΙ ΠΡΟΒΛΕΨΙΜΟΥΣ ΟΡΟΥΣ ΕΡΓΑΣΙΑΣ ΣΤΗΝ ΕΥΡΩ- 
ΠΑΪΚΗ ἘΝΩΣΗ 

Άρθρο 3 Σκοπός - Αντικείµενο και πεδίο εφαρμογής - 
Ορισμοί - Αντικατάσταση άρθρου 69 Κώδικα Ατομικού 
Εργατικού Δικαίου (Άρθρα 1, 2 και 20 της Οδηγίας 
(ΕΕ)2019/1 152 

Άρθρο 4 Δοκιμαστική περίοδος - Δόκιμος εργαζόμενος - 
Προσθήκη άρθρου 1Α στον Κώδικα Ατομικού Εργατικού 
Δικαίου (Άρθρο 8 της Οδηγίας (ΕΕ) 2019/1152) 

Άρθρο 5 Παροχή πληροφοριών - Χρονοδιάγραμμα και 
μέσα ενημέρωσης - Αντικατάσταση άρθρου 7! Κώδικα 
Ατομικού Εργατικού Δικαίου (Άρθρα 3 και 5 της Οδηγίας 
(ΕΕ)2019/1152) 

Άρθρο 6 Υποχρέωση παροχής ενημέρωσης - Αντικατά- 
σταση άρθρου 70 Κώδικα Ατομικού Εργατικού Δικαίου 
(Άρθρο 4 της Οδηγίας (ΕΕ) 2019/1152) 

Άρθρο 7 Μεταβολή των στοιχείων της σύμβασης ή της 
σχέσης εργασίας και πληροφορίες για την εργασία στην 
αλλοδαπή - Αντικατάσταση άρθρου 73 Κώδικα Ατομικού 
Εργατικού Δικαίου (Ἄρθρο 6 της Οδηγίας (ΕΕ) 
2019/1152) 

Άρθρο 8 Πληροφορίες για την εργασία στην αλλοδαπή - 
Αντικατάσταση άρθρου 72 Κώδικα Ατομικού Εργατικού 
Δικαίου (Άρθρο 7 της Οδηγίας (ΕΕ) 2019/1152) 

Άρθρο 9 Παράλληλη απασχόληση - Αντικατάσταση «ρ- 
θρου 189 Κώδικα Ατομικού Εργατικού Δικαίου (Άρθρο 9 


της Οδηγίας (ΕΕ) 2019/1152) 

Άρθρο 10 Ελάχιστη προβλεψιμότητα της εργασίας - 
Προστατευτικά µέτρα - Προσθήκη άρθρου 182Α στον 
Κώδικα Ατομικού Εργατικού Δικαίου (Άρθρα 10 και 11 
της Οδηγίας (ΕΕ) 2019/1152) 

Άρθρο 11 Μετάβαση σε άλλη µορφή απασχόλησης - 
Προσθήκη άρθρου ΘΘΑ στον Κώδικα Ατομικού Εργατικού 
Δικαίου (Άρθρο 12 της Οδηγίας (ΕΕ) 2019/1152) 

Άρθρο 12 Υποχρεωτική κατάρτιση - Προσθήκη άρθρου 
7ΌΑ στον Κώδικα Ατομικού Εργατικού Δικαίου (Άρθρο 13 
της Οδηγίας (ΕΕ) 2019/1152) 

Άρθρο 13 Συλλογικές συμβάσεις εργασίας - Προσθήκη 
άρθρου 6898 στον Κώδικα Ατομικού Εργατικού Δικαίου 
(Άρθρο 14 της Οδηγίας (ΕΕ) 2019/1152) 

Άρθρο 14 Συνέπειες παράλειψης του εργοδότη ως 
προς τη χορήγηση αναγκαίων εγγράφων - Αντικατάστα- 
ση άρθρου 74 Κώδικα Ατομικού Εργατικού Δικαίου (Αρ- 
θρο 15 της Οδηγίας (ΕΕ) 2019/1152) 

Άρθρο 15 Δικαίωμα επανόρθωσης - Προσθήκη άρθρου 
74Α στον Κώδικα Ατομικού Εργατικού Δικαίου (Άρθρο 16 
της Οδηγίας (ΕΕ) 2019/1152) 

Άρθρο 16 Προστασία από δυσμενή μεταχείριση ή συ- 
νέπειες - Προσθήκη άρθρου 748 στον Κώδικα Ατομικού 
Εργατικού Δικαίου (Άρθρο 17 της Οδηγίας (ΕΕ) 
2019/1152) 

Άρθρο 17 Προστασία από την απόλυση και βάρος της 
απόδειξης - Τροποποίηση άρθρου 339 Κώδικα Ατομικού 
Εργατικού Δικαίου (Άρθρο 18 της Οδηγίας (ΕΕ) 
2019/1152) 

Άρθρο 18 Κυρώσεις - Προσθήκη άρθρου 74Γ στον Κώ- 
δικα Ατομικού Εργατικού Δικαίου (Αρθρο 19 της Οδηγίας 
(ΕΕ) 2019/1152) 


ΜΕΡΟΣ Γ΄: ΣΥΜΠΛΗΡΩΣΗ ΡΥΘΜΙΣΕΩΝ ΚΩΔΙΚΑ Α- 
ΤΟΜΙΚΟΥ ΕΡΓΑΤΙΚΟΥ ΔΙΚΑΙΟΥ 

Άρθρο 19 Καταγγελία σύμβασης εργασίας αορίστου 
χρόνου χωρίς προειδοποίηση και χωρίς αποζημίωση α- 
πόλυσης - Προσθήκη άρθρου 325Α στον Κώδικα Ατομι- 
κού Εργατικού Δικαίου 

ΜΕΡΟΣ Δ΄: ΑΠΛΟΠΟΙΗΣΗ ΨΗΦΙΑΚΩΝ ΔΙΑΔΙΚΑΣΙΩΝ 
ΚΑΙ ΕΝΙΣΧΥΣΗ ΤΗΣ ΚΑΡΤΑΣ ΕΡΓΑΣΙΑΣ - ΑΝΑΒΑΘΜΙΣΗ 
ΤΗΣ ΕΠΙΧΕΙΡΗΣΙΑΚΗΣ ΛΕΙΤΟΥΡΓΙΑΣ ΤΟΥ ΥΠΟΥΡΓΕΙΟΥ 
ΕΡΓΑΣΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΤΗΣ ΕΠΙ- 
ΘΕΩΡΗΣΗΣ ΕΡΓΑΣΙΑΣ 

ΚΕΦΑΛΑΙΟ Α΄: ΔΗΜΙΟΥΡΓΙΑ ΨΗΦΙΑΚΗΣ ΠΛΑΤΦΟΡ- 
ΜΑΣ ΚΑΙ ΑΠΛΟΠΟΙΗΣΗ ΤΩΝ ΔΙΑΔΙΚΑΣΙΩΝ ΤΟΥ ΠΛΗ- 
ΡΟΦΟΡΙΑΚΟΥ ΣΥΣΤΗΜΑΤΟΣ «ΕΡΓΑΝΗ ΙΙ» - ΕΝΙΣΧΥΣΗ 
ΤΟΥ ΘΕΣΜΟΥ ΤΗΣ ΨΗΦΙΑΚΗΣ ΚΑΡΤΑΣ ΕΡΓΑΣΙΑΣ 

Άρθρο 20 Δημιουργία ψηφιακής πλατφόρμας 
ΒΕΒΗ͂ΑΙΝ ΘΩΗΕΕΘΕ για τη διασύνδεση επιστημόνων - 
εργαζομένων υψηλών δεξιοτήτων που διαμένουν εντός 
και εκτός Ελλάδος µε την εγχώρια αγορά εργασίας 

Άρθρο 21 Ανάρτηση βασικών όρων εργασίας και ατομι- 
κῆς σύμβασης εργασίας στο Πληροφοριακό Σύστημα 
«ΕΡΓΑΝΗ ΙΙ» - Ηλεκτρονική υπογραφή - Πρότυπο Βασι- 
κών Όρων Εργασίας και Ατομικής Σύμβασης Εργασίας 

Άρθρο 22 Καταχώριση αλλαγής ωραρίου και υπερω- 
ριών στο Πληροφοριακό Σύστημα «ΕΡΓΑΝΗ ΙΙ» από επι- 
χειρήσεις ή εκμεταλλεύσεις που έχουν ενταχθεί στην 
ψηφιακή κάρτα εργασίας - Τροποποίηση παρ. {1 άρθρου 
80 ν. 4144/2018 

Άρθρο 23 Διαδικασία υποβολής στο Πληροφοριακό Σύ- 
στηµα «ΕΡΓΑΝΗ ΙΙ» των περιπτώσεων λύσης της σύμβα- 
σης εργασίας - Τροποποίηση άρθρου 320 Κώδικα Ατομι- 
κού Εργατικού Δικαίου 

ΚΕΦΑΛΑΙΟ Β΄: ΑΝΑΒΑΘΜΙΣΗ ΤΗΣ ΕΠΙΧΕΙΡΗΣΙΑΚΗΣ 
ΛΕΙΤΟΥΡΓΙΑΣ ΤΟΥ ΥΠΟΥΡΓΕΙΟΥ ΕΡΓΑΣΙΑΣ ΚΑΙ ΚΟΙΝΩ- 
ΝΙΚΗΣ ΑΣΦΑΛΙΣΗΣ ΚΑΙ ΤΗΣ ΕΠΙΘΕΩΡΗΣΗΣ ΕΡΓΑΣΙΑΣ 

Άρθρο 24 Επιχειρησιακός συντονισμός µε την Επιθεώ- 
ρηση Εργασίας για την προστασία της εργασίας - Τροπο- 
ποίηση παρ. 2 άρθρου 109 ν. 4808/2021 

Άρθρο 25 Ρυθμίσεις για την απασχόληση την έκτη η- 
μέρα σε επιχειρήσεις ή εκμεταλλεύσεις συνεχούς λει- 
τουργίας, που εφαρμόζουν σύστημα πενθήμερης εβδο- 
μαδιαίας εργασίας - Προσθήκη άρθρου 182Γ στον Κώδι- 
κα Ατομικού Εργατικού Δικαίου 

Άρθρο 26 Ρυθμίσεις για την απασχόληση την έκτη η- 
μέρα σε επιχειρήσεις ή εκμεταλλεύσεις που δεν είναι εκ 
φύσεως συνεχούς λειτουργίας και εφαρμόζουν σύστημα 
πενθήµερης εβδομαδιαίας εργασίας - Προσθήκη άρθρου 
1828 στον Κώδικα Ατομικού Εργατικού Δικαίου 

Άρθρο 27 Δυνατότητα απασχόλησης εργαζομένων 
κατά την ηµέρα Κυριακή και κατά τις ηµέρες αργίας - 
Προσθήκη περ. κε), κστ) και κζ) στην παρ. 1 του άρθρου 
200 του Κώδικα Ατομικού Εργατικού Δικαίου 

Άρθρο 28 Δυνατότητα συμφωνίας περί διευθέτησης 
του χρόνου εργασίας μεταξύ του εργοδότη και του ερ- 
γαζομένου - Τροποποίηση παρ. 6 άρθρου 192 Κώδικα Α- 
τομικού Εργατικού Δικαίου 

Άρθρο 29 Καταβολή ειδικού εποχιακού βοηθήµατος - 
Τροποποίηση παρ. 1 και παρ. 3 άρθρου 22 ν. 1836/1989 

Άρθρο 30 Καθορισμός όρων και προὐποθέσεων ἁάσκη- 
σης καθηκόντων ιατρών εργασίας - Προσθήκη παρ. 4 στο 


άρθρο 16 του ν. 3850/2010 - Εξουσιοδοτική διάταξη 

Άρθρο 31 Προστασία δικαιώματος στην εργασία - Προ- 
σθήκη παρ. 4 στο άρθρο 93 του ν. 4808/2021 

Άρθρο 32 Προστασία εργαζομένων σε περιπτώσεις 
φυσικών και τεχνολογικών καταστροφών και έκτακτων 
καιρικών φαινομένων 

ΜΕΡΟΣ Ε΄: ΑΛΛΕΣ ΕΠΕΙΓΟΥΣΕΣ ΡΥΘΜΙΣΕΙΣ 

Άρθρο 33 Αμοιβή του χρόνου προὐπηρεσίας στον ιδιω- 
τικό τοµέα και αναπροσαρμογή των αποδοχών των ερ- 
γαζομένων - Κατάργηση του άρθρου 4 της υπ αρ. 
6/28.2.2012 Πράξης Υπουργικού Συμβουλίου 

Άρθρο 94 Χορήγηση ασφαλιστικής ικανότητας σε πλη- 
γείσες από φυσικές καταστροφές περιοχές - Τροποποίη- 
ση περ. ε) παρ. 1 άρθρου 90 ν. 9018/2023 

Άρθρο 435 Απαλλαγή από τη συμμετοχή για τη χορήγη- 
ση φαρμάκων και την εκτέλεση διαγνωστικών εξετάσε- 
ων και ηλεκτρονικών γνωματεύσεων για παροχές του Ε- 
νιαίου Κανονισμού Παροχών Υγείας των πληγέντων από 
την κακοκαιρία «Παπίθι» 

Άρθρο 36 Συμπληρωματικός Κρατικός Προὐπολογι- 
σμός οικονομικού έτους 2023 

ΜΕΡΟΣ ΣΤ΄: ΕΞΟΥΣΙΟΔΟΤΙΚΕΣ ΚΑΙ ΚΑΤΑΡΓΟΥΜΕ- 
ΝΕΣ ΔΙΑΤΑΞΕΙΣ 

Άρθρο 937 Εξουσιοδοτικές διατάξεις 

Άρθρο 38 Καταργούμενες διατάξεις 

ΜΕΡΟΣ Ζ΄ : ΕΝΑΡΞΗ ΙΣΧΥΟΣ 

Άρθρο 39 Έναρξη ισχύος 


ΜΕΡΟΣ Α΄ 
ΣΚΟΠΟΣ - ΑΝΤΙΚΕΙΜΕΝΟ 


Άρθρο 1 Σκοπός 


Σκοπός του παρόντος είναι: 

α) Η ενίσχυση της εργασίας και η αύξηση της απασχό- 
λησης, µε διαφανείς και προβλέψιμους όρους εργασίας, 
και 

β) η απλοποίηση των διοικητικών διαδικασιών µε στό- 
χο την αύξηση της απασχόλησης και των βιώσιµων και 
δίκαια αμειβόμενων θέσεων εργασίας, η θέσπιση νέων 
προστατευτικών κανόνων για τους εργαζομένους, η κα- 
ταπολέμηση της αδήλωτης και υποδηλωμένης εργασίας 
και η διασφάλιση της ανταγωνιστικότητας των επιχειρή- 
σεων. 


Άρθρο 2 
Αντικείµενο 


Αντικείµενο του παρόντος αποτελεί: 

α) Η ενσωμάτωση της Οδηγίας (ΕΕ) 2019/1152 του Ευ- 
ρωπαϊκού Κοινοβουλίου και του Συμβουλίου της 20ής |- 
ουνίου 2019 για διαφανείς και προβλέψιμους όρους ερ- 
γασίας στην Ευρωπαϊκή Ένωση (Ι. 186) και 

β) η απλοποίηση των διαδικασιών εντός του Πληροφο- 
ριακού Συστήματος «ΕΡΓΑΝΗ ΙΙ» του Υπουργείου Εργα- 
σίας και Κοινωνικής Ασφάλισης. 


ΜΕΡΟΣ Β΄ 
ΕΝΣΩΜΑΤΩΣΗ ΤΗΣ ΟΔΗΓΙΑΣ (ΕΕ) 2019/1152 
ΤΟΥ ΕΥΡΩΠΑΙΚΟΥ ΚΟΙΝΟΒΟΥΛΙΟΥ ΚΑΙ ΤΟΥ 
ΣΥΜΒΟΥΛΙΟΥ ΤΗΣ 20ΗΣ ΙΟΥΝΙΟΥ 2019 ΓΙΑ ΔΙΑΦΑΝΕΙ͂Σ 
ΚΑΙ ΠΡΟΒΛΕΨΙΜΟΥΣ ΟΡΟΥΣ ΕΡΓΑΣΙΑΣ 
ΣΤΗΝ ΕΥΡΩΠΑΙΚΗ ΕΝΩΣΗ 


Άρθρο 3 
Σκοπός - Αντικείµενο και πεδίο εφαρµογής - 
Ορισμοί - Αντικατάσταση άρθρου 69 
Κώδικα Ατομικού Εργατικού Δικαίου 
(Άρθρα 1, 2 και 20 της Οδηγίας (ΕΕ)2019/1152) 


Το άρθρο 69 του Κώδικα Ατομικού Εργατικού Δικαίου 
(π.δ. 80/2022, Α΄ 222), περί του σκοπού και του πεδίου ε- 
φαρμογής του Τµήµατος | του Μέρους Γ΄ του Κώδικα, α- 
ντικαθίσταται ως εξής: 


«Άρθρο 69 
Σκοπός - Αντικείµενο και πεδίο εφαρμογής - Ορισμοί 


1. Με το άρθρο 1Α, το παρόν άρθρο και τα άρθρα 70 ἕ- 
ως 74Γ, 182Α, 189 και 339 ενσωματώνεται στην ελληνι- 
κή νομοθεσία η Οδηγία (ΕΕ) 2019/1152 του Ευρωπαϊκού 
Κοινοβουλίου και του Συμβουλίου της 20ής Ιουνίου 2019 
για διαφανείς και προβλέψιμους όρους εργασίας στην 
Ευρωπαϊκή Ένωση (1. 186). 

2. Το άρθρο 1Α, το παρόν άρθρο και τα άρθρα 70 έως 
74Γ, 182Α, 189 και 339: α) δεν θίγουν την εφαρμογή ευ- 
νοϊκότερων διατάξεων για τους εργαζομένους που προ- 
βλέπονται απὀ την εθνική και ενωσιακή νοµοθεσία και β) 
εφαρμόζονται σε όλους τους εργαζομένους που απα- 
σχολούνται µε σύμβαση ή σχέση εξαρτημένης εργασίας, 
συμπεριλαμβανομένων των περιπτώσεων δανεισμού ερ- 
γαζομένου, µε την επιφύλαξη των οικείων διατάξεων και 
ιδίως του άρθρου 118. 

3. Τα άρθρα 1Α, 69Α, 698, ΖΟΑ, 182Α και 189 δεν ε- 
φαρμόζονται σε εργαζομένους στον δημόσιο τοµέα, ὁ- 
πως ορίζεται στην περ. α) της παρ. 1 του άρθρου 14 του 
ν. 4270/2014. (Α΄ 1483), εφόσον ισχύουν για τα ζητήματα 
αυτά ειδικές διατάξεις. 

4. Τα άρθρα 69Α και 7ΟΑ δεν εφαρμόζονται σε εργο- 
δότες οικιακών μισθωτών. 

5. Στους ναυτικούς και στους θαλάσσιους αλιείς: α) τα 
άρθρα 70, 71, 72 και 73 του παρόντος εφαρμόζονται µε 
την επιφύλαξη του ν.δ. 1867/1973 (Α΄ 261), του 
ν. 40/8/2012 (Α΄ 179), του π.δ. Τ71/2014 (Α΄ 268), του 
π.δ. 1393/2018 (Α΄ 26), του π.δ. 49/2020 (Α΄ 107) και του 
ν. 9020/2023 (Α΄ 29), β) δεν εφαρμόζονται οι υποχρεώ- 
σεις που προβλέπονται στις περ. ιγ) και ιε) της παρ. 1 
του άρθρου 70 και στα άρθρα 69Α, 182Α εκτός της παρ. 
4 και στο άρθρο 189. 

6. Στο παρόν άρθρο και στα άρθρα 70 έως 74Γ, 182Α 
και 189 ισχύουν οι ακόλουθοι ορισμοί: 

α) Ως «ωράριο εργασίας» νοείται το χρονοδιάγραμμα 
που καθορίζει τις ώρες και ηµέρες έναρξης και λήξης της 
εκτέλεσης της εργασίας. 

β) Ως «ώρες και ηµέρες αναφοράς» νοούνται χρονικές 
περίοδοι σε συγκεκριμένες ημέρες, κατά τη διάρκεια 
των οποίων µπορεί να εκτελεστεί η εργασία µε αίτημα 
του εργοδότη. 

γ) Ως «πρόγραµµα οργάνωσης του χρόνου εργασίας» 
νοούνται η μορφή οργάνωσης του χρόνου εργασίας και 


η κατανομή της σύμφωνα µε ορισμένο τρόπο που καθο- 
ρίζεται από τον εργοδότη.» 


Άρθρο 4 
Δοκιμαστική περίοδος - Δόκιμος εργαζόμενος - 
Προσθήκη άρθρου 1Α στον Κώδικα Ατομικού 
Εργατικού Δικαίου 
(Άρθρο 8 της Οδηγίας (ΕΕ) 2019/1152) 


Στον Κώδικα Ατομικού Εργατικού Δικαίου (π.δ. 
80/2022, Α΄ 222), μετά από το άρθρο 1, προστίθεται άρ- 
θρο 1Α, ως εξής: 


«Άρθρο 1Α 
Δοκιμαστική περίοδος - Δόκιμος εργαζόμενος 


1. Ο εργοδότης δύναται, κατά τη σύναψη σύμβασης 
εργασίας αορίστου χρόνου, να συμφωνήσει µε τον εργα- 
ζόμενο δοκιμαστική περίοδο χρονικού διαστήματος έως 
έξι (6) μηνών, κατά τη διάρκεια της οποίας η σύμβαση ή η 
σχέση εργασίας τελεί υπό δοκιμή. 

2. Αν, κατά τη διάρκεια ή µε το πέρας του χρονικού 
διαστήματος της παρ. 1, ο εργοδότης κρίνει ότι η δοκι- 
μαστική υπηρεσία του εργαζομένου είναι επιτυχής και 
διατηρήσει αυτόν στην επιχείρησή του, ως χρόνος έναρ- 
ξης της σύμβασης λογίζεται η αρχική ημερομηνία πρό- 
σληψης του εργαζομένου για όλα τα δικαιώματά του που 
στηρίζονται στην απασχόλησή του. 

3. Αν, κατά τη διάρκεια ή µε το πέρας του χρονικού 
διαστήματος της παρ. 1, ο εργοδότης κρίνει ότι η δοκι- 
μαστική υπηρεσία του εργαζομένου δεν είναι επιτυχής, 
η σύμβαση υπό δοκιμή λύεται αυτοδικαίως και ο διανυ- 
θείς χρόνος λογίζεται ως χρόνος εργασίας για όλα τα δι- 
καιώματα που παρήχθησαν μέχρι το σημείο της λύσης 
της. 

4. Σε περίπτωση σύμβασης εξαρτημένης εργασίας ορι- 
σµένου χρόνου, η δοκιμαστική περίοδος που συμφωνεί- 
ται είναι ανάλογη του συνολικού χρόνου που προβλέπε- 
ται στη σύμβαση και, σε κάθε περίπτωση, δεν μπορεί να 
υπερβαίνει το ένα τέταρτο (1/4) της συνολικής περιόδου 
απασχόλησης, µε ανώτατο όριο τους έξι (6) μήνες. Αν α- 
νανεωθεί η σύμβαση για την ίδια θέση και τα ίδια καθή- 
κοντα, δεν επιτρέπεται πρόβλεψη για νέα δοκιμαστική 
περίοδο. 

5. Αν η σχέση εργασίας ανασταλεί για οποιονδήποτε 
λόγο κατά τη διάρκεια της δοκιµαστικής περιόδου, παρα- 
τείνεται αναλόγως η διάρκεια της δοκιµαστικής περιό- 
δου. 

6. Σε κάθε περίπτωση και κατά τη διάρκεια της δοκιµα- 
στικής περιόδου, εφαρμόζονται όλες οι προστατευτικές 
για τον εργαζόμενο διατάξεις που συνδέονται µε τη 
σύμβαση ή σχέση εξαρτημένης εργασίας του, ιδίως τα 
άρθρα 162 έως 179 και η παρ. 1 του άρθρου 339. 


Άρθρο 5 
Παροχή πληροφοριών - Χρονοδιάγραμμα και µέσα 
ενημέρωσης - Αντικατάσταση άρθρου 71 
Κώδικα Ατομικού Εργατικού Δικαίου 
(Άρθρα 3 και 5 της Οδηγίας (ΕΕ)2019/1152) 


Το άρθρο 71 του Κώδικα Ατομικού Εργατικού Δικαίου 
(π.δ. 80/2022, Α΄ 222), περί των τρόπων ενημέρωσης 
του εργαζομένου για τους ουσιώδεις όρους της σύμβα- 


σης ή σχέσης εργασίας, αντικαθίσταται ως εξής: 


«Άρθρο 71 
Παροχή πληροφοριών - Χρονοδιάγραμμα 
και µέσα ενημέρωσης 


1. Οι εργοδότες υποχρεούνται να παρέχουν γραπτώς 
στους εργαζομένους όλες τις πληροφορίες των άρθρων 
70,72 και 73 µε έναν από τους παρακάτω τρόπους: 

α) µε παράδοση εντύπου ή 

β) σε ηλεκτρονική µορφή, υπό την προὐπόθεση ότι υ- 
πάρχει δυνατότητα πρόσβασης από τον εργαζόμενο στις 
σχετικές πληροφορίες, αποθήκευσης και εκτύπωσης των 
πληροφοριών αυτών και ο εργοδότης διατηρεί απόδειξη 
αποστολής ή παραλαβής. 

2. Η ενηµέρωση για τα στοιχεία των περ. α), β), Υ), ὃ), 
ε), ζ), ια), ιβ) και ιγ) της παρ. 1 του άρθρου 70 γίνεται µε 
παράδοση στον εργαζόμενο εγγράφου, σε έντυπη ή η- 
λεκτρονική µορφή, µία (1) εβδομάδα το αργότερο από 
την έναρξη της εργασίας του, υπό τον όρο ότι το έγγρα- 
φο αυτό περιλαμβάνει όλα τα αναφερόμενα στις περι- 
πτώσεις αυτές στοιχεία. 

3. Η ενηµέρωση για τα στοιχεία των περ. στ), η), ϐ), !), 
ιδ) και ιε) της παρ. 1 του άρθρου 70 γίνεται µε παράδοση 
στον εργαζόμενο εγγράφου, σε έντυπη ἤ ηλεκτρονική 
μορφή, έναν (1) μήνα το αργότερο από την έναρξη της 
εργασίας του, υπό τον όρο ότι το έγγραφο αυτό περι- 
λαμβάνει όλα τα αναφερόμενα στις περιπτώσεις αυτές 
στοιχεία. 

4. Ο εργοδότης γνωστοποιεί στον εργαζόμενο τις δια- 
τάξεις της εργατικής νομοθεσίας, που έχουν εφαρμογή 
και καθορίζουν τους ελάχιστους όρους αμοιβής και ερ- 
γασίας, δωρεάν, µε σαφήνεια, διαφάνεια, λεπτομερή και 
εύκολα προσβάσιμο από απόσταση τρόπο, µέσω έντυ- 
πης ή ηλεκτρονικής µορφής, μεταξύ άλλων και µέσω υ- 
φιστάμενων επιγραμμικών πυλών.» 


Άρθρο 6 
Υποχρέωση παροχής ενημέρωσης - Αντικατάσταση 
άρθρου 70 Κώδικα Ατομικού Εργατικού Δικαίου 
(Άρθρο 4 της Οδηγίας (ΕΕ) 2019/1152) 


Το άρθρο 70 του Κώδικα Ατομικού Εργατικού Δικαίου 
(π.δ. 80/2022, Α΄ 222), περί της υποχρέωσης ενηµέρω- 
σης του εργαζομένου για τους ουσιώδεις όρους της 
σύμβασης ή σχέσης εργασίας, αντικαθίσταται ως εξής: 


«Άρθρο 70 
Υποχρέωση ενημέρωσης 


1. Οι ουσιώδεις όροι της σύμβασης ή σχέσης εργα- 
σίας, τους οποίους οι εργοδότες υποχρεούνται να γνω- 
στοποιούν στους εργαζομένους, είναι οι ακόλουθοι: 

α) τα στοιχεία ταυτότητας των συμβαλλόμενων µε- 
ρων, 

β) ο τόπος παροχής της εργασίας, συμπεριλαμβανομέ- 
νης και της περίπτωσης παροχής της εργασίας σε διάφο- 
ρα σηµεία, ἤ, σε περίπτωση µη καθορισμού του τόπου α- 
πό τον εργοδότη, η δυνατότητα επιλογής του από τον 
εργαζόμενο, η έδρα της επιχείρησης ή η κατοικία του ερ- 
γοδότη, 

γ) η θέση ή ειδικότητα του εργαζομένου, ο βαθμός 
του, η κατηγορία ή ο κλάδος της απασχόλησής του, κα- 
θώς και το αντικείµενο της εργασίας του, 

δ) η ημερομηνία έναρξης της σύμβασης ή της σχέσης 
εργασίας, 


ε) αν πρόκειται για σχέση εργασίας ορισμένου χρό- 
νου, η ημερομηνία λήξης ή η προβλεπόμενη διάρκεια αυ- 
της, 

στ) τα στοιχεία του έµµεσου εργοδότη, αν πρόκειται 
για εργασία που παρέχεται µέσω επιχείρησης προσωρι- 
νής απασχόλησης (Ε.Π.Α.), µε την επιφύλαξη του άρ- 
θρου 118, 

ζ) η διάρκεια και οι όροι της δοκιµαστικής περιόδου, αν 
έχει συμφωνηθεί, 

η) η κατάρτιση που παρέχεται από τον εργοδότη, αν υ- 
φίσταται τέτοια παροχή προς τον εργαζόμενο, 

ϐ) η διάρκεια της άδειας µε αποδοχές που δικαιούται ο 
εργαζόμενος, καθώς και ο τρόπος και χρόνος χορήγη- 
σής της, 

|) η διαδικασία που ακολουθείται από τον εργοδότη και 
τον εργαζόμενο σε περίπτωση λύσης της σύμβασης ή 
της σχέσης εργασίας, σύμφωνα µε την ισχύουσα νομο- 
θεσία, και ιδίως η υποχρέωση έγγραφης καταγγελίας 
που γνωστοποιείται στον αντισυµμβαλλόμενο, οι προθε- 
σμίες προειδοποίησης και ο προσδιορισμός του ύψους 
της αποζημίωσης, καθώς και η ύπαρξη σπουδαίου λόγου, 
αν αυτός απαιτείται, 

ια) οι πάσης φύσεως αποδοχές που δικαιούται ο εργα- 
ζόμενος, καθώς και η περιοδικότητα και ο τρόπος κατα- 
βολής τους, 

ιβ) όταν το πρόγραµµα οργάνωσης του χρόνου εργα- 
σίας είναι εξ ολοκλήρου ή ως επί το πλείστον προβλέψι- 
μο, η διάρκεια της κανονικής ημερήσιας ή εβδομαδιαίας 
απασχόλησης του εργαζομένου, ρυθμίσεις περί υπερω- 
ριακής απασχόλησης ή πρόσθετης εργασίας και αμοιβής 
αυτών, καθώς και ρυθμίσεις σχετικά µε τις αλλαγές βάρ- 
διας, 

Ιγ) όταν το πρόγραµµα οργάνωσης του χρόνου εργα- 
σίας είναι εξ ολοκλήρου ή ως επί το πλείστον µη προ- 
βλέψιμο: 

ιγα) η αρχή ότι το ωράριο εργασίας είναι μεταβλητό, ο 
αριθµός των εγγυηµένων αμειβόμενων ωρών και η αμοι- 
βή που καταβάλλεται για την εργασία που πραγµατοποι- 
είται επιπροσθέτως ή πέραν των εγγυηµένων αυτών ω- 
ρων, 

ΙΥβ) οι ώρες και ηµέρες αναφοράς, σύμφωνα µε την 
περ. β) της παρ. 6 του άρθρου 69, 

ΙΥΥ) η ελάχιστη περίοδος εντός της οποίας ο εργοδό- 
της οφείλει να ειδοποιήσει τον εργαζόμενο πριν από την 
ανάθεση εργασίας και η προθεσµία εντός της οποίας ο 
εργοδότης δύναται να ακυρώσει την ανάθεση εργασίας, 
σύμφωνα µε την περ. β) της παρ. 1 του άρθρου 182Α, 

ιδ) η συλλογική σύµβαση που καθορίζει τους ελάχι- 
στους όρους αμοιβής και εργασίας του εργαζομένου, 
καθώς και οἱ συλλογικοί φορείς που τη συνυπογράφουν 
και 

ιε) οι φορείς κοινωνικής ασφάλισης στους οποίους εἷ- 
ναι ασφαλισμένος ο εργαζόμενος, καθώς και κάθε άλλη 
παροχή από τον εργοδότη που σχετίζεται µε την κοινω- 
νική ασφάλιση. 

2. Η πληροφόρηση για τα στοιχεία των περ. ζ), η), ϐ), 
9, ια), ιβ) και ιε) της παρ. 1 µπορεί να γίνεται και µε πα- 
ραπομπή στις ισχύουσες διατάξεις της εργατικής νοµο- 
θεσίας. 

3. Όταν ο εργαζόμενος απασχολείται µέσω επιχείρη- 
σης προσωρινής απασχόλησης (Ε.Π.Α.) ή µε σύµβαση 
δανεισμού, πέραν των υποχρεώσεων του άμεσου εργο- 
δότη που απορρέουν από την παρ. 1, ο ἔμμεσος εργοδό- 
της έχει την υποχρέωση να του γνωστοποιεί τα στοιχεία 
των περ. ιβ) και ιγ) της παρ. 1.» 


Άρθρο 7 
Μεταθολή των στοιχείων της σύμθασης ή της σχέσης 
εργασίας και πληροφορίες για την εργασία στην 
αλλοδαπή - Αντικατάσταση άρθρου 73 Κώδικα 
Ατομικού Εργατικού Δικαίου 
(Άρθρο 6 της Οδηγίας (ΕΕ) 2019/1152) 


Το άρθρο 73 του Κώδικα Ατομικού Εργατικού Δικαίου 
(π.δ. 80/2022, Α΄ 222), περί της μεταβολής των στοιχεί- 
ων της σύμβασης ή της σχέσης εργασίας, αντικαθίστα- 
ται ως εξής: 


«Άρθρο 78 
Μεταβολή των στοιχείων της σύμβασης ή σχέσης 
εργασίας και πληροφορίες για την εργασία 
στην αλλοδαπή 


1. Όταν μεταβάλλονται µε οποιονδήποτε τρόπο τα 
στοιχεία της σχέσης εργασίας που προβλέπονται στην 
παρ. 1 του άρθρου 70 και στο άρθρο 72, επειδή ο εργα- 
ζόμενος αποσπάται σε άλλο κράτος µέλος της Ευρωπαί- 
κής Ένωσης ή σε τρίτη χώρα, ο εργοδότης συντάσσει 
σχετικό έγγραφο, το οποίο παραδίδει στον εργαζόμενο 
το αργότερο μέχρι την πραγματοποίηση της μεταβολής. 

2. Το έγγραφο της παρ. 1 δεν απαιτείται σε περίπτωση 
τροποποίησης των σχετικών διατάξεων της εργατικής 
νομοθεσίας, όταν παραπέμπουν σε αυτές τα έγγραφα 
της παρ. 2 του άρθρου 71 και, κατά περίπτωση, της περ. 
β) της παρ. 1 και της περ. α) της παρ. 2 του άρθρου 72.» 


Άρθρο 8 
Πληροφορίες για την εργασία στην αλλοδαπή - 
Αντικατάσταση άρθρου 72 Κώδικα Ατομικού 
Εργατικού Δικαίου 
(Άρθρο 7 της Οδηγίας (ΕΕ) 2019/1152) 


Το άρθρο 72 του Κώδικα Ατομικού Εργατικού Δικαίου 
(π.δ. 80/2022, Α΄ 222), περί της εργασίας στην αλλοδα- 
πή, αντικαθίσταται ως εξής: 


«Άρθρο 72 
Πληροφορίες για την εργασία στην αλλοδαπή 


1. Αν ένας εργαζόμενος παρέχει συνήθως την εργασία 
του στην Ελλάδα και κληθεί να απασχοληθεί σε άλλο 
κράτος µέλος της Ευρωπαϊκής Ένωσης ή σε τρίτη χώρα, 
δυνάμει σύμβασης ἡ σχέσης εργασίας που καταρτίσθηκε 
στην Ελλάδα, τα έγγραφα που προβλέπονται στο άρθρο 
71 του παραδίδονται πριν από την αναχώρησή του και 
περιέχουν τουλάχιστον τα εξής πρόσθετα στοιχεία: 

α) τη χώρα ή τις χώρες όπου πρόκειται να παρέχει την 
εργασία του και την αναμενόμενη διάρκειά της, 

β) το νόμισμα στο οποίο πρόκειται να καταβάλλονται 
οι αποδοχές του, 

γ) τα επιδόματα ή τις παροχές, σε χρήμα ἡ σε είδος, 
που συνδέονται µε την ανάθεση της εργασίας και 

ὃ) πληροφορίες σχετικά µε το αν προβλέπεται επανα- 
πατρισµός και, αν ναι, τους όρους που διέπουν τον επα- 
ναπατρισµό του. 

2. Αν ο εργαζόμενος αποσπασθεί σε κράτος µέλος στο 
πλαίσιο της Οδηγίας 96/71/ΕΚ του Ευρωπαϊκού Κοινο- 
βουλίου και του Συµβουλίου της Ί6ης Δεκεμβρίου 1996 
σχετικά µε την απόσπαση εργαζομένων στο πλαίσιο πα- 
ροχής υπηρεσιών (Ι. 18), όπως τροποποιήθηκε µε την Ο- 
δηγία (ΕΕ) 2018/957 του Ευρωπαϊκού Κοινοβουλίου και 


του Συµβουλίου της 28ης Ιουνίου 2018, για την τροπο- 
ποίηση της οδηγίας 96//1/ΕΚ σχετικά µε την απόσπαση 
εργαζομένων στο πλαίσιο παροχής υπηρεσιών (!. 173), 
με σύμβαση ή σχέση εργασίας που καταρτίσθηκε στην 
Ελλάδα, τα έγγραφα που προβλέπονται στις παρ. 2 και 3 
του άρθρου 71 του παραδίδονται πριν από την αναχώρη- 
σή του και περιέχουν, πέραν των στοιχείων της παρ. 1 
του παρόντος: 

α) τις αποδοχές που δικαιούται ο εργαζόμενος σύμ- 
φωνα µε την ισχύουσα νοµοθεσία του κράτους μέλους 
όπου πρόκειται να παρέχει την εργασία του, 

β) αν προβλέπονται, τα σχετικά µε την απόσπαση επι- 
δόματα και τις ρυθμίσεις για την επιστροφή των εξόδων 
ταξιδιού, διατροφής και στέγης και 

γ) τον επίσημο εθνικό διαδικτυακό τόπο του κράτους 
μέλους υποδοχής, στο οποίο πρόκειται να παρέχει την 
εργασία του ο εργαζόμενος, µέσω του οποίου µπορεί να 
ενημερώνεται για τους όρους και τις συνθήκες απασχό- 
λησης που εφαρμόζονται στους αποσπασµένους εργα- 
ζομένους, σύμφωνα µε το άρθρο 259. 

3. Η ενηµέρωση για τα στοιχεία της περ. β) της παρ. 1 
και της περ. α) της παρ. 2 µπορεί να γίνεται και µε παρα- 
πομπή στις ισχύουσες διατάξεις της εργατικής νοµοθε- 
σίας του κράτους στο οποίο πρόκειται να παρέχει την 
εργασία του ο εργαζόμενος.» 


Άρθρο 9 
Παράλληλη απασχόληση - Αντικατάσταση άρθρου 189 
Κώδικα Ατομικού Εργατικού Δικαίου 
(Άρθρο 9 της Οδηγίας (ΕΕ) 2019/1152) 


Στο άρθρο 189 του Κώδικα Ατομικού Εργατικού Δικαί- 
ου (π.δ. 80/2022, Α΄ 222), και στο κὠδικοποιηθέν άρθρο 
16 του από 27.6/4.7.1932 π.δ. (Α΄ 212), περί απαγόρευ- 
σης της απασχόλησης κατά τον χρόνο ανάπαυσης, επέρ- 
χονται οι ακόλουθες τροποποιήσεις: α) τα εδάφια τρίτο 
και τέταρτο καταργούνται και β) προστίθενται νέα εδά- 
φια τρίτο, τέταρτο, πέμπτο, έκτο, έβδομο και όγδοο ως 
εξής: 

«Δεν επιτρέπεται να συνάπτονται συμφωνίες ή να τί- 
θενται ρήτρες µε τις οποίες ο εργαζόμενος απαγορεύς- 
ται να παρέχει εργασία σε άλλους εργοδότες εκτός του 
ωραρίου εργασίας που έχει συμφωνηθεί µε συγκεκριµέ- 
νο εργοδότη, εκτός αν δικαιολογούνται από αντικειµενι- 
κούς λόγους, όπως η υγεία και η ασφάλεια, η προστασία 
του επιχειρηματικού απορρήτου, η εργασία σε ανταγωνι- 
στικές επιχειρήσεις ή η αποφυγή της σύγκρουσης συμ- 
φερόντων. Συμφωνίες ή ρήτρες περί απαγόρευσης της 
παροχής εργασίας σε άλλους εργοδότες είναι άκυρες. 
Σε περίπτωση πολλαπλής ασφάλισης ή πολλαπλής κατα- 
βολής εισφορών προσαυξάνονται οι μηνιαίες συντάξιµες 
αποδοχές του εργαζομένου σύμφωνα µε την περ. α΄ της 
παρ. 2 του άρθρου 28 του ν. 4387/2016 (Α΄ 85). Η παράλ- 
ληλη απασχόληση του τρίτου εδαφίου επιτρέπεται µε 
την επιφύλαξη των ισχυουσών διατάξεων περί του χρό- 
νου εργασίας και ανάπαυσης των εργαζομένων, ιδίως δε 
των άρθρων 162 έως 179 του παρόντος. Κάθε δυσμενής 
μεταχείριση του εργαζόμενου από τον εργοδότη λόγω 
παροχής εργασίας σε άλλους εργοδότες απαγορεύεται. 
Με απόφαση του Υπουργού Εργασίας και Κοινωνικής Α- 
σφάλισης καθορίζονται κάθε αναγκαίο ζήτημα ως προς 
την πληροφόρηση του εργοδότη αναφορικά µε την ύ- 
παρξη παράλληλης απασχόλησης και κάθε ειδικότερο 
ζήτημα για την εφαρμογή του παρόντος.» 


Άρθρο 10 
Ελάχιστη προθλεψιµότητα της εργασίας - 
Προστατευτικά µέτρα - Προσθήκη άρθρου 182Α 
στον Κώδικα Ατομικού Εργατικού Δικαίου 
(Άρθρα 10 και 11 της Οδηγίας (ΕΕ) 2019/1152) 


Στον Κώδικα Ατομικού Εργατικού Δικαίου (π.δ. 
80/2022, Α΄ 222), μετά από το άρθρο 182, προστίθεται 
άρθρο 182Α, ως εξής: 


«Άρθρο 182 Α 
Ελάχιστη προβλεψιµότητα της εργασίας - 
Προστατευτικά µέτρα 


1. Όταν το πρόγραµµα οργάνωσης του χρόνου εργα- 
σίας του εργαζομένου είναι εξ ολοκλήρου ή ως επί το 
πλείστον µη προβλέψιμο, ο εργαζόμενος είναι υποχρεω- 
μένος να δεχτεί να απασχοληθεί από τον εργοδότη, μό- 
νο όταν πληρούνται σωρευτικά οι ακόλουθες δύο πρού- 
ποθέσεις: 

α) Η εργασία παρέχεται εντός προκαθορισµένων ω- 
ρών και ηµερών αναφοράς, τις οποίες ο εργοδότης υπο- 
χρεωτικά γνωστοποιεί στον εργαζόμενο, σύμφωνα µε 
την υποπερ. ιγβ) της περ. ΙΥ) της παρ. 1 του άρθρου 70. 

β) Ο εργαζόμενος έχει ειδοποιηθεί από τον εργοδότη 
για την ανάθεση της εργασίας εγγράφως ή µε γραπτό 
μήνυμα µέσω κινητού τηλεφώνου (5Π16) ή µε μήνυμα η- 
λεκτρονικού ταχυδρομείου ή µε άλλο πρόσφορο τρόπο, 
σε εύλογο χρόνο που δεν µπορεί να είναι μικρότερος 
των είκοσι τεσσάρων (24) ωρών πριν από την ανάληψη 
της εργασίας, πλην των περιπτώσεων που δικαιολογούν 
αντικειμενικά μικρότερο χρόνο προειδοποίησης, τον ο- 
ποίο ο εργοδότης γνωστοποιεί στον εργαζόμενο, σύμ- 
Φωνα µε την υποπερ. ΙΥΥ) της περ. ιγ) της παρ. 1 του άρ- 
θρου 70. 

2. Αν οι προὐποθέσεις της παρ. 1 δεν πληρούνται σω- 
ρευτικά, ο εργαζόμενος δικαιούται να αρνηθεί την ανά- 
ληψη εργασίας. Σε αυτή την περίπτωση απαγορεύεται ο- 
ποιαδήποτε δυσμενής διάκριση σε βάρος του εργαζομέ- 
νου από τον εργοδότη. 

3. Αν οποιαδήποτε χρονική στιγµή µετά από την εἰδο- 
ποίηση και πάντως πριν απὀ την ανάληψη της εργασίας 
ο εργοδότης ακυρώσει την ανάθεσή της, ο εργαζόμενος 
δικαιούται αποζημίωση που αντιστοιχεί στα ωρομίσθια 
των ὠρών εργασίας που δεν του ανατέθηκαν. 

4. Σε περίπτωση σύναψης σύμβασης σύμφωνα µε τις 
παρ. 1 έως 3, τα µέρη υποχρεούνται να συμφωνούν σε ε- 
λάχιστο αριθµό αμειβομένων ωρών εργασίας, που δεν 
µπορεί να υπολείπεται του ενός τετάρτου (1/4) του συμ- 
φωνημένου συνολικού αριθμού ωρών, άλλως η σύμβαση 
είναι άκυρη. 

5. Σε κάθε περίπτωση σύναψης σύμβασης κατά το πα- 
ρόν άρθρο, εφαρμόζονται όλες οι προστατευτικές για 
τον εργαζόμενο διατάξεις που συνδέονται µε τη σύμβα- 
ση ή σχέση εξαρτημένης εργασίας του, ιδίως τα άρθρα 
162 έως 179 και η παρ. 1 του άρθρου 999. Κάθε μετατρο- 
πή μονομερώς από τον εργοδότη σύμβασης εργασίας 
πλήρους ή μερικής απασχόλησης σε σύμβαση εργασίας 
κατά παραγγελία, απαγορεύεται ως µονομερής βλαπτική 
μεταβολή των όρων εργασίας.» 


Άρθρο 11 
Μετάθαση σε άλλη µορφή απασχόλησης - Προσθήκη 
άρθρου 69Α στον Κώδικα Ατομικού Εργατικού Δικαίου 
(Άρθρο 12 της Οδηγίας (ΕΕ) 2019/1152) 


Στον Κώδικα Ατομικού Εργατικού Δικαίου (π.δ. 
80/2022, Α΄ 222), μετά από το άρθρο 69, προστίθεται ἀρ- 
θρο 69Α, ως εξής: 


«Άρθρο 69Α 
Μετάβαση σε άλλη µορφή απασχόλησης 


1. Εργαζόμενος µε έξι (6) τουλάχιστον µήνες υπηρε- 
σία στον ίδιο εργοδότη, που έχει ολοκληρώσει τη δοκι- 
µαστική περίοδο, σύµφωνα µε το άρθρο 1Α, δύναται να 
υποβάλει αίτηµα για την τροποποίηση της σύμβασής 
του, προκειµένου να απασχολείται εφεξής µε πιο προ- 
βλέψιμους και ασφαλείς όρους εργασίας, εφόσον αυτή 
η απασχόληση είναι δυνατή. 

2. Ο εργοδότης υποχρεούται να παράσχει στον εργα- 
ζόμενο γραπτή αιτιολογηµένη απάντηση επί του αιτήµα- 
τος της παρ. 1, το αργότερο εντός ενός (1) μηνός από 
την υποβολή του. Αν ο εργοδότης είναι φυσικό πρόσωπο 
ή πολύ µικρή ή μικρή ή μεσαία επιχείρηση, όπως αυτές ο- 
ρίζονται στην υπ’ αρ. 2003/361/ΕΚ Σύσταση της Ευρω- 
παϊκής Επιτροπής της 6ης Μαΐου 2009 σχετικά µε τον ο- 
ρισµό των πολύ μικρών, των μικρών και των μεσαίων επι- 
χειρήσεων (1. 124), η προθεσµία του πρώτου εδαφίου εί- 
ναι δύο (2) μήνες και ο εργοδότης δύναται να απαντά 
προφορικά σε επόμενο παρόμοιο αίτηµα του ίδιου εργα- 
ζομένου, εφόσον η αιτιολόγηση της απάντησης παραμέ- 
νει η ἴδια.» 


Άρθρο 12 
Υποχρεωτική κατάρτιση - Προσθήκη άρθρου 70Α 
στον Κώδικα Ατομικού Εργατικού Δικαίου 
(Άρθρο 13 της Οδηγίας (ΕΕ) 2019/1152) 


Στον Κώδικα Ατομικού Εργατικού Δικαίου (π.δ. 80/ 
2022, Α΄ 222), µετά από το άρθρο 70, προστίθεται άρθρο 
70Α, ως εξής: 

«Άρθρο 70Α 
Υποχρεωτική κατάρτιση 


Αν από την ισχύουσα εργατική νοµοθεσία προκύπτει υ- 
ποχρέωση του εργοδότη να παρέχει κατάρτιση στον ερ- 
γαζόμενο για την εκτέλεση της συμφωνηθείσας εργα- 
σίας, η κατάρτιση αυτή παρέχεται δωρεάν στον εργαζό- 
μενο, προσμετράται ως χρόνος εργασίας και λαμβάνει 
χώρα εντός του συμβατικού ωραρίου, εφόσον αυτό είναι 
δυνατό.» 


Άρθρο 13 
Συλλογικές συµθάσεις εργασίας - Προσθήκη άρθρου 
69Β στον Κώδικα Ατομικού Εργατικού Δικαίου 
(Άρθρο 14 της Οδηγίας (ΕΕ) 2019/1152) 


Στον Κώδικα Ατομικού Εργατικού Δικαίου (π.δ. 
80/2022, Α΄ 222), µετά από το άρθρο 69Α, προστίθεται 
άρθρο 698, ως εξής: 


«Άρθρο 698 
Συλλογικές συμβάσεις εργασίας 


Συλλογικές συμβάσεις εργασίας δύνανται να περιλαμ- 
βάνουν όρους εργασίας για τους εργαζομένους ευνοῖ- 
κότερους από αυτούς που προβλέπονται στα άρθρα 1Α, 
69Α, 70Α, 182Α και 189.» 


Άρθρο 14 
Συνέπειες παράλειψης του εργοδότη ὡς προς 
τη χορήγηση αναγκαίων εγγράφων - 
Αντικατάσταση άρθρου 74 Κώδικα 
Ατομικού Εργατικού Δικαίου 
(Άρθρο 15 της Οδηγίας (ΕΕ) 2019/1152) 


Το άρθρο 74 του Κώδικα Ατομικού Εργατικού Δικαίου 
(π.δ. 80/2022, Α΄ 222), περί των συνεπειών της παράλει- 
ψης του εργοδότη να χορηγήσει στον εργαζόμενο τα α- 
ναγκαία έγγραφα, αντικαθίσταται ως εξής: 


«Άρθρο 74 
Συνέπειες παράλειψης του εργοδότη ως προς τη 
χορήγηση αναγκαίων εγγράφων 


1. Αν ο εργοδότης παραβεί την υποχρέωση εμπρόθε- 
σµης προσκόµισης όλων των σχετικών εγγράφων, σύμ- 
Φωνα µε τις παρ. 2 και 3 του άρθρου 7! και τα άρθρα 72 
και 73 του παρόντος, ή αν δεν ανταποκριθεί σε αίτημα 
του εργαζομένου για παροχή των σχετικών πληροφο- 
ριών, ο εργαζόμενος έχει το δικαίωµα να υποβάλει κα- 
ταγγελία ενώπιον της Επιθεώρησης Εργασίας, σύμφωνα 
µε την παρ. Β του άρθρου 3 του ν. 3996/2011 (Α΄ 170). 

2. Η παράλειψη του εργοδότη να χορηγήσει στον ερ- 
γαζόμενο τα έγγραφα που προβλέπονται στις παρ. 2 και 
9 του άρθρου 71 δεν συνεπάγεται ακυρότητα της σύμβα- 
σης εργασίας.» 


Άρθρο 15 
Δικαίωμα επανόρθωσης - Προσθήκη άρθρου 74Α 
στον Κώδικα Ατομικού Εργατικού Δικαίου 
(Άρθρο 16 της Οδηγίας (ΕΕ) 2019/1152) 


Στον Κώδικα Ατομικού Εργατικού Δικαίου (π.δ. 80/ 
2022, Α΄ 222), μετά από το άρθρο 74, προστίθεται άρθρο 
74Α ως εξής: 


«Άρθρο 74Α 
Δικαίωμα επανόρθωσης 


Σε περίπτωση παραβίασης των δικαιωμάτων του εργα- 
ζομένου λόγω µη τήρησης των άρθρων 1Α, 69 έως 74, 
748 και των άρθρων 182Α και 189 του παρόντος, κάθε 
εργαζόμενος έχει δικαίωµα να ζητήσει την παρέμβαση 
του Επιθεωρητή Εργασιακών Σχέσεων, σύµφωνα µε την 


παρ. Β του άρθρου 3 του ν. 3996/2011 (Α΄ 170).» 


Άρθρο 16 
Προστασία από δυσμενή μεταχείριση ή συνέπειες - 
Προσθήκη άρθρου 748 στον Κώδικα Ατομικού 
Εργατικού Δικαίου 
(Άρθρο 17 της Οδηγίας (ΕΕ) 2019/1152) 


Στον Κώδικα Ατομικού Εργατικού Δικαίου (π.δ. 
80/2022, Α΄ 222), μετά από το άρθρο 74Α προστίθεται 
άρθρο 74Β, ως εξής: 


«Άρθρο 748 
Προστασία από δυσμενή μεταχείριση ή συνέπειες 


Απαγορεύεται οποιαδήποτε δυσμενής μεταχείριση σε 
βάρος εργαζομένων, συμπεριλαμβανομένων των εργα- 
ζομένων που είναι εκπρόσωποι άλλων εργαζομένων, λό- 
γω καταγγελίας που υπέβαλαν κατά του εργοδότη ή λό- 
γω κίνησης διαδικασιών µε σκοπό να επιβάλουν συμμόρ- 
φωση µε τα δικαιώµατα που προβλέπονται στα άρθρα 
1Α, 69 έως 74Α, 182Α και 189. Σε περίπτωση παράβασης 
του πρώτου εδαφίου, επιβάλλονται στον εργοδότη οι δι- 
οικητικές κυρώσεις του άρθρου 24 του ν. 3996/2011 (Α΄ 
170).» 


Άρθρο 17 
Προστασία από την απόλυση και θάρος της απόδειξης - 
Τροποποίηση άρθρου 339 Κώδικα Ατομικού 
Εργατικού Δικαίου 
(Άρθρο 18 της Οδηγίας (ΕΕ) 2019/1152) 


Στο άρθρο 339 του Κώδικα Ατομικού Εργατικού Δικαί- 
ου (π.δ. 80/2022, Α΄ 222) και στο κωδικοποιηθέν άρθρο 
66 του ν. 4808/2021 (Α΄ 101), περί της προστασίας από 
τις απολύσεις, επέρχονται οι ακόλουθες τροποποιήσεις: 
α) στην υποπερ. γιγ) της περ. γ) της παρ. 1 η φράση «δεν 
υπέβαλαν αίτηµα για διευθέτηση» αντικαθίσταται από τη 
φράση «δεν συναίνεσαν σε διευθέτηση του χρόνου ερ- 
γασίας», β) µετά από την παρ. 1 προστίθεται παρ. Ια, Υ) 
στην παρ. 2, στο πρώτο εδάφιο της παρ. 3 και στην παρ. 
4, προς εναρμόνιση µε την προηγούµενη τροποποίηση, 
επικαιροποιείται η νομοθετική παραπομπή µε αναφορά 
και στην παρ. Ία, και το άρθρο 339 διαμορφώνεται ως ε- 
ξής: 


«Άρθρο 339 
Προστασία από τις απολύσεις 


1. Η καταγγελία της σύμβασης εξαρτημένης εργασίας 
αορίστου χρόνου από τον εργοδότη είναι άκυρη, εφό- 
σον: 

α) Οφείλεται σε δυσμενή διάκριση σε βάρος του εργα- 
ζομένου ή εκδικητικότητα λόγω φύλου, φυλής, χρώμα- 
τος, πολιτικών φρονημάτων, θρησκευτικών ή φιλοσοφι- 
κῶν πεποιθήσεων, γενεαλογικών καταβολών, εθνικής ή 
εθνοτικής καταγωγής, γενετήσιου ή σεξουαλικού προ- 
σανατολισμού, ηλικίας, ταυτότητας ή χαρακτηριστικών 
φύλου, αναπηρίας, ἡ συμμετοχής ή µη σε συνδικαλιστική 
οργάνωση, ἡ 

β) γίνεται ως αντίδραση σε ενάσκηση νόμιμου δικαιώ- 
ματος του εργαζομένου ή 

γ) αντίκειται σε άλλη ειδική διάταξη νόµου, ιδίως όταν 


πρόκειται για απόλυση: 

γα) που οφείλεται σε διάκριση για έναν από τους λό- 
γους που προβλέπονται στο άρθρο 15 ως αντίµετρο σε 
καταγγελία ή αίτηµα παροχής έννοµης προστασίας, για 
τη διασφάλιση τήρησης της αρχής της ίσης μεταχείρι- 
σης, σύμφωνα µε το άρθρο 248, 

γβ) που οφείλεται στην άσκηση των δικαιωμάτων σε 
περίπτωση βίας και παρενόχλησης, σύμφωνα µε το άρ- 
θρο 65, 

γγ) των εγκύων και τεκουσών γυναικών, όπως και του 
πατέρα του νεογεννηθέντος τέκνου για το χρονικό διά- 
στηµα που ορίζεται στο άρθρο 281, όταν δεν συντρέχει 
σπουδαίος λόγος, 

Υδ) ὡς αντίδραση στο αίτηµα ή τη λήψη οποιασδήποτε 
άδειας που προβλέπεται στα άρθρα 217 - 249, σύμφωνα 
µε το άρθρο 240, ή ευέλικτης ρύθμισης για λόγους φρο- 
ντίδας του τέκνου, κατά τα οριζόμενα στο άρθρο 224, 

γε) κατά τη διάρκεια της άδειας αναψυχής, σύμφωνα 
µε την παρ. 5 του άρθρου 216, 

γστ) των πολύτεκνων, αναπήρων και εν γένει προστα- 
τευόμενων προσώπων, που έχουν τοποθετηθεί σύμφωνα 
µε το Τμήμα ΙΙ του Μέρους Γ΄, όταν δεν έχουν τηρηθεί οι 
προὐποθέσεις του άρθρου 85, 

γζ) των στρατευμένων, σύμφωνα µε το άρθρο 310, 

γη) των μετεκπαιδευόµενων εργαζομένων σε τουρι- 
στικές επιχειρήσεις, σύμφωνα µε την παρ. 4 του άρ- 
θρου Ίδτου ν. 1077/1980 (Α΄ 228), 

γθ) που γίνεται κατά παράβαση της νομοθεσίας περί ο- 
µαδικών απολύσεων, σύμφωνα µε το άρθρο 446, 

γι) των συνδικαλιστικών στελεχών, όπως ορίζονται 
σύμφωνα µε το άρθρο 14 του ν. 1264/1982 (Α΄ 79), κα- 
θώς και των μελών των συμβουλίων εργαζομένων, σύμ- 
Φωνα µε το άρθρο 9 του ν. 1767/1988 (Α΄ 63), όπως και 
των μελών της ειδικής διαπραγματευτικής ομάδας, του 
ευρωπαϊκού συμβουλίου εργαζομένων και των εκπρο- 
σώπων των εργαζομένων, που ασκούν τα καθήκοντά 
τους στο πλαίσιο της διαδικασίας για την ενηµέρωση και 
τη διαβούλευση της παρ. 3 του άρθρου 56 του 
ν. 4052/2012 (Α΄ 41), σύμφωνα µε την παρ. 3 του άρθρου 
64 του ν. 4052/2012, κατά το χρονικό διάστηµα που ορί- 
ζεται στο άρθρο 14 του ν. 1264/1982, όταν δεν συντρέ- 
χει σπουδαίος λόγος, 

για) που οφείλεται σε νόμιμη συνδικαλιστική δράση 
του εργαζομένου, σύμφωνα µε την παρ. 4 του άρθρου 14 
του ν. 1264/1982, 

γιβ) λόγω µη αποδοχής από τον εργαζόμενο πρότα- 
σης του εργοδότη για μερική απασχόληση ή εκ περιτρο- 
πής εργασία, σύμφωνα µε την παρ. 8 του άρθρου 106, 

γιγ) των εργαζομένων που αρνούνται τη διευθέτηση 
που έχει συμφωνηθεί συλλογικά και η ἀρνησή τους δεν 
είναι αντίθετη µε την καλή πίστη, σύμφωνα µε την περ. 
β) της παρ. 1 και την περ. β) της παρ. 2 του άρθρου 192, 
καθώς και των εργαζομένων που δεν συναίνεσαν σε δι- 
ευθέτηση του χρόνου εργασίας, σύµφωνα µε την παρ. 6 
του άρθρου 192, αν και τους ζητήθηκε από τον εργοδό- 
τη, 

γιδ) των εργαζομένων που ασκούν το δικαίωµα απο- 
σύνδεσης της παρ. 9 του άρθρου 123. 

Ία. Η καταγγελία της σύμβασης εξαρτημένης εργα- 
σίας αορίστου χρόνου από τον εργοδότη ή οποιοδήποτε 
άλλο ισοδύναμο μέτρο που χρησιµοποιείται αντί καταγ- 
γελίας απαγορεύεται και είναι άκυρο, εφόσον γίνεται ως 


αντίδραση σε ενάσκηση νόμιμου δικαιώματος του εργα- 
ζομένου, που προκύπτει από τα άρθρα 1Α, 69 έως 748, 
182Α και 189. Οι εργαζόµενοι που θεωρούν ότι η καταγ- 
γελία της σύμβασης από τον εργοδότη γίνεται για τον 
λόγο αυτόν δύνανται να αιτηθούν τη γνωστοποίηση των 
λόγων της απόλυσης από τον εργοδότη τους. Στην περί- 
πτωση αυτή, ο εργοδότης υποχρεούται να απαντήσει εγ- 
γράφως και τεκμηριωμένα. 

2. Αν ο εργαζόμενος αποδείξει ενώπιον δικαστηρίου 
πραγματικά περιστατικά ικανά να στηρίξουν την πεποί- 
θηση ότι η απόλυση έγινε για κάποιον από τους λόγους 
των παρ. 1 και Ία, εναπόκειται στον εργοδότη να απο- 
δείξει ότι η απόλυση δεν έγινε για τον προβαλλόμενο 
λόγο. 

3. Εάν η απόλυση πάσχει για λόγο διαφορετικό από 
τους λόγους των παρ. 1 και Ια, το δικαστήριο, αντί οποι- 
ασδήποτε άλλης συνέπειας, µετά από αίτηµα είτε του 
εργαζομένου είτε του εργοδότη, επιδικάζει υπέρ του ερ- 
γαζομένου ποσό πρόσθετης αποζημίωσης, το οποίο δεν 
μπορεί να είναι μικρότερο των τακτικών αποδοχών τριών 
(9) μηνών ούτε μεγαλύτερο του διπλάσιου της κατά νό- 
μο αποζημίωσης, λόγω καταγγελίας κατά τον χρόνο α- 
πόλυσης. Το αίτημα υποβάλλεται από τον εργαζόμενο ή 
από τον εργοδότη σε οποιοδήποτε στάδιο της δίκης, σε 
πρώτο ή δεύτερο βαθμό δικαιοδοσίας. Κατά τον καθορι- 
σµό του ποσού της πρόσθετης αποζημίωσης, το δικαστή- 
ριο λαμβάνει υπόψη του ιδίως, την ένταση του πταίσµα- 
τος του εργοδότη και την περιουσιακή και οικονομική κα- 
τάσταση του εργαζομένου και του εργοδότη. 

4. Ο εργαζόμενος που επικαλείται ελάττωμα της κα- 
ταγγελίας κατά τις παρ. 1 και Ία δικαιούται να ζητήσει, 
αντί για την αναγνώριση ακυρότητας της καταγγελίας 
και την επέλευση των συνεπειών της ακυρότητας, την ε- 
πιδίκαση της πρόσθετης αποζημίωσης της παρ. 3. 

5. Σε αγωγή που περιέχει αίτηµα για πρόσθετη αποζη- 
µίωση της παρ. 3 κατ’ ενάσκηση του δικαιώματος της 
παρ. 4, δεν µπορεί να σωρεύεται αίτηµα για την αναγνώ- 
ριση της ακυρότητας της καταγγελίας και την επέλευση 
των εννόμων συνεπειών της ακυρότητας, εφόσον τα 
δύο αιτήµατα στηρίζονται στην ίδια ιστορική και νομική 
βάση. Σώρευση των δύο αιτημάτων κατά παράβαση του 
προηγούμενου εδαφίου, ακόµη και επικουρική, οδηγεί 
στην απόρριψη αμφοτέρων ως απαράδεκτων.» 


Άρθρο 18 
Κυρώσεις - Προσθήκη άρθρου 74Γ στον 
Κώδικα Ατομικού Εργατικού Δικαίου 
(Άρθρο 19 της Οδηγίας (ΕΕ) 2019/1152) 


Στον Κώδικα Ατομικού Εργατικού Δικαίου (π.δ. 
80/2022, Α΄ 222), μετά από το άρθρο 748 προστίθεται 
άρθρο 74Γ, ως εξής: 


«Άρθρο 74Γ 
Κυρώσεις 


Για κάθε παράβαση των άρθρων 1Α, 69 έως 74Β και 
των άρθρων 182Α και 189 του παρόντος, επιβάλλονται 
στον εργοδότη κυρώσεις, ύστερα από προηγούμενη 
πρόσκληση για παροχή εξηγήσεων, σύμφωνα µε τους ὁ- 
ρους του άρθρου 24 του ν. 3996/2011 (Α΄ 170).» 


ΜΕΡΟΣ Γ΄ 
ΣΥΜΠΛΗΡΩΣΗ ΡΥΘΜΙΣΕΩΝ ΚΩΔΙΚΑ 
ΑΤΟΜΙΚΟΥ ΕΡΓΑΤΙΚΟΥ ΔΙΚΑΙΟΥ 


Άρθρο 19 
Καταγγελία σύμθασης εργασίας αορίστου χρόνου 
χωρίς προειδοποίηση και χωρίς αποζημίωση απόλυσης - 
Προσθήκη άρθρου 325Α στον Κώδικα Ατομικού 
Εργατικού Δικαίου 


Στον Κώδικα Ατομικού Εργατικού Δικαίου (π.δ. 88/ 
2020, Α΄ 222), µετά από το άρθρο 325 προστίθεται άρ- 
θρο 3254, ως εξής: 


«Άρθρο 325 Α 
Καταγγελία σύμβασης εργασίας αορίστου χρόνου 
χωρίς προειδοποίηση και χωρίς αποζημίωση 
απόλυσης 


Η απασχόληση µε σύμβαση εργασίας αορίστου χρό- 
νου για τους πρώτους δώδεκα (12) μήνες από την ηµέρα 
ισχύος της μπορεί να καταγγελθεί χωρίς προειδοποίηση 
και χωρίς αποζημίωση απόλυσης, εκτός αν άλλο συµφω- 
νήσουν τα µέρη. Αν τα συμβαλλόμενα µέρη συμφωνή- 
σουν δοκιμαστική περίοδο του άρθρου 1Α και πληρού- 
νται οι όροι της παρ. 2 του άρθρου αυτού, το χρονικό 
διάστηµα της δοκιµαστικής περιόδου προσμετράται στον 
χρόνο των δώδεκα (12) µηνών του πρώτου εδαφίου του 
παρόντος.» 


ΜΕΡΟΣ Δ΄ 
ΑΠΛΟΠΟΙΗΣΗ ΨΗΦΙΑΚΩΝ ΔΙΑΔΙΚΑΣΙΩΝ ΚΑΙ 
ΕΝΙΣΧΥΣΗ ΤΗΣ ΚΑΡΤΑΣ ΕΡΓΑΣΙΑΣ - ΑΝΑΒΑΘΜΙΣΗ 
ΤΗΣ ΕΠΙΧΕΙΡΗΣΙΑΚΗΣ ΛΕΙΤΟΥΡΓΙΑΣ ΤΟΥ 
ΥΠΟΥΡΓΕΙΟΥ ΕΡΓΑΣΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΤΗΣ ΕΠΙΘΕΩΡΗΣΗΣ ΕΡΓΑΣΙΑΣ 


ΚΕΦΑΛΑΙΟ Α΄ 
ΔΗΜΙΟΥΡΓΙΑ ΨΗΦΙΑΚΗΣ ΠΛΑΤΦΟΡΜΙΑΣ ΚΑΙ 
ΑΠΛΟΠΟΙΗΣΗ ΤΩΝ ΔΙΑΔΙΚΑΣΙΩΝ ΤΟΥ 
ΠΛΗΡΟΦΟΡΙΑΚΟΥ ΣΥΣΤΗΜΑΤΟΣ «ΕΡΓΑΝΗΙΙ» - 
ΕΝΙΣΧΥΣΗ ΤΟΥ ΘΕΣΜΟΥ ΤΗΣ ΨΗΦΙΑΚΗΣ 
ΚΑΡΤΑΣ ΕΡΓΑΣΙΑΣ 


Άρθρο 20 
Δημιουργία ψηφιακής πλατφόρμας ΒΕΒΒΑΙΝ 6ΒΕΕΟΕ 
για τη διασύνδεση επιστημόνων - εργαζομένων 
υψηλών δεξιοτήτων που διαμένουν εντός και εκτός 
Ελλάδος µε την εγχώρια αγορά εργασίας 


Δημιουργείται ψηφιακή πλατφόρμα µε επωνυμία 
«ΗΕΒΗΑΙΝ ΩΒΕΕΖΕ» στο Πληροφοριακό Σύστημα «ΕΡ- 
ΓΑΝΗ ΙΙ» (Π.Σ. ΕΡΓΑΝΗ ΙΙ) του Υπουργείου Εργασίας και 
Κοινωνικής Ασφάλισης για την ανάπτυξη μηχανισμού ε- 
νίσχυσης των ταλέντων και διασύνδεσης των επιστηµό- 
νων - εργαζομένων, οι οποίοι διαμένουν εντός και εκτός 
Ελλάδος, µε θέσεις εργασίας σε επαγγέλματα υψηλών 
δεξιοτήτων και εξειδίκευσης που προσφέρονται από επι- 
χειρήσεις του ιδιωτικού τοµέα, οι οποίες δραστηριοποι- 
ούνται στην Ελλάδα. Η ψηφιακή πλατφόρμα του πρώτου 
εδαφίου διασυνδέεται και διαλειτουργεί µέσω του Κέ- 
ντρου Διαλειτουργικότητας της Γενικής Γραμματείας 
Πληροφοριακών Συστημάτων και Ψηφιακής Διακυβέρνη- 
σης του Ὑπουργείου Ψηφιακής Διακυβέρνησης µε τον 


μηχανισμό διάγνωσης αναγκών για την αγορά εργασίας, 
το Π.Σ. ΕΡΓΑΝΗ ΙΙ,την Ανεξάρτητη Αρχή Δημοσίων Εσό- 
δων, καθώς και µε οποιονδήποτε άλλον φορέα κρίνεται 
απαραίτητο για την αποτελεσµατικότερη λειτουργία της. 
Η καταχώριση των ζητούμενων, εκ μέρους των επιχειρή- 
σεων, προσόντων και δεξιοτήτων διενεργείται µε βάση 
την ευρωπαϊκή ταξινόμηση για τις δεξιότητες/ικανότη- 
τες, τα προσόντα και τα επαγγέλματα (Εµίορε8η θκί!ς, 
Οοπιρεΐεποθς, Ωὐδ[ϊοαίϊοης5 απα Οοουραἴίοης - ΕΘΟΟ). 


Άρθρο 21 
Ανάρτηση θασικών όρων εργασίας και ατοµικής 
σύμθασης εργασίας στο Πληροφοριακό Σύστημα 
«ΕΡΓΑΝΗ ΙΙ» - Ηλεκτρονική υπογραφή - Πρότυπο 
Βασικών Όρων Εργασίας και Ατομικής Σύμθασης 
Εργασίας 


1.α) Κάθε εργοδότης, ο οποίος προσλαμβάνει εργαζό- 
μενο µε σχέση εξαρτημένης εργασίας ιδιωτικού δικαίου, 
υποχρεούται να αναρτήσει ηλεκτρονικά στο Πληροφο- 
ριακό Σύστημα «ΕΡΓΑΝΗ ΙΙ» (Π.Σ. ΕΡΓΑΝΗ ΙΙ) του Υ- 
πουργείου Εργασίας και Κοινωνικής Ασφάλισης, πριν α- 
πό την έναρξη της εργασίας, τους βασικούς όρους εργα- 
σίας του εργαζομένου και, εντός των προθεσμιών του 
άρθρου 71 του Κώδικα Ατομικού Εργατικού Δικαίου (π.δ. 
80/2022, Α΄ 222), την έγγραφη ατομική σύμβαση εργα- 
σίας, εφόσον υπάρχει. 

β) Για την ισχύ των βασικών όρων εργασίας της περ. α) 
και για την ανάρτηση της ατομικής σύμβασης εργασίας 
απαιτείται η συνυπογραφή αυτών από τον εργαζόμενο ι- 
διοχείρως ή µε εγκεκριµένη ηλεκτρονική υπογραφή ή µε 
Ψηφιακή βεβαίωση µέσω της Ενιαίας Ψηφιακής Πύλης 
(σον.Ω! - ΕἰΜΓΙ) ή µε αποδοχή αυτών από τον εργαζόμενο 
μέσω του πληροφοριακού συστήματος «ΜγΕταθπί» που 
λειτουργεί στο Π.Σ. ΕΡΓΑΝΗ ΙΙ του Υπουργείου Εργα- 
σίας και Κοινωνικής Ασφάλισης. 

2. Για κάθε µεταβολή των βασικών όρων εργασίας ε- 
φαρμόζεται η διαδικασία της παρ. 1. 

3. Στο Π.Σ. ΕΡΓΑΝΗ ΙΙ του Υπουργείου Εργασίας και 
Κοινωνικής Ασφάλισης είναι διαθέσιμο πρότυπο «Βασι- 
κών Όρων Εργασίας», καθώς και πρότυπο «Ατομικής 
Σύμβασης Εργασίας». 


Άρθρο 22 
Καταχώριση αλλαγής ωραρίου και υπερωριών στο 
Πληροφοριακό Σύστημα «ΕΡΓΑΝΗ ΙΙ» από επιχειρήσεις 
ή εκμεταλλεύσεις που έχουν ενταχθεί στην ψηφιακή 
κάρτα εργασίας - Τροποποίηση παρ. 1 άρθρου 80 
ν. 4144/2013 


Στην παρ. 1 του άρθρου 80 του ν. 4144/2013 (Α΄ 88), 
περί καταχώρισης αλλαγής ωραρίου και υπερωριών, ε- 
πέρχονται οι ακόλουθες τροποποιήσεις: 

α) προστίθεται περ. βα΄ ως εξής: 

«βα. Οι εργοδότες, των οποίων οι επιχειρήσεις ή εκµε- 
ταλλεύσεις ἔχουν ενταχθεί στο ηλεκτρονικό σύστημα 
μέτρησης του χρόνου εργασίας µε τη χρήση της ψηφια- 
κής κάρτας εργασίας για τους εργαζομένους τους µε ε- 
ξαρτημένη εργασία, δύνανται να µην καταχωρίζουν στο 
Πληροφοριακό Σύστημα «ΕΡΓΑΝΗ ΙΙ» (Π.Σ. ΕΡΓΑΝΗ ΙΙ) 
τις αλλαγές ή την τροποποίηση του ωραρίου εργασίας ή 
της οργάνωσης του χρόνου εργασίας ή την υπερωριακή 
απασχόληση πριν από την έναρξη πραγµατοποίησής 
τους. 


Εφόσον πραγματοποιείται αλλαγή ή τροποποίηση του 
ωραρίου εργασίας ή της οργάνωσης του χρόνου εργα- 
σίας ή υπερωριακή απασχόληση από τον εργαζόμενο και 
αυτή δεν ταυτοποιείται από τη σήμανση της ψηφιακής 
κάρτας εργασίας, επιβάλλεται στον εργοδότη από τα 
αρμόδια ελεγκτικά όργανα πρόστιµο δέκα χιλιάδων πε- 
ντακοσίων (10.500) ευρώ ανά εργαζόμενο, στην ψηφια- 
κή κάρτα του οποίου δεν είναι δυνατή η ανωτέρω ταυτο- 
ποίηση.», 

β) στην περ. Υ΄, η φράση «και κάθε άλλη αναγκαία λε- 
πτομέρεια για την εφαρµογή του παρόντος,» αντικαθί- 
σταται από τη φράση «, η διαδικασία ελέγχου και επιβο- 
λής του προστίμου, καθώς και κάθε άλλο θέµα σχετικό 
µε την εφαρμογή της παρούσας παραγράφου» και η περ. 
γ΄ διαμορφώνεται ως εξής: 

«γ. Με απόφαση του Υπουργού Εργασίας και Κοινωνι- 
κής Ασφάλισης καθορίζονται η διαδικασία καταχώρισης, 
τα στοιχεία που γνωστοποιούνται, η διαδικασία ελέγχου 
και επιβολής του προστίμου, καθώς και κάθε άλλο θέµα 
σχετικό µε την εφαρμογή της παρούσας παραγράφου.» 


Άρθρο 23 
Διαδικασία υποθολής στο Πληροφοριακό Σύστημα 
«ΕΡΓΑΝΗ ΙΙ» των περιπτώσεων λύσης της σύμθασης 
εργασίας - Τροποποίηση άρθρου 320 Κώδικα Ατοµικού 
Εργατικού Δικαίου 


Στο άρθρο 320 του Κώδικα Ατομικού Εργατικού Δικαί- 
ου (π.δ. 80/2022, Α΄ 222) και στο κωδικοποιηθέν άρθρο 
38 του ν. 4488/2017 (Α΄ 197), περί της αναγγελίας λύ- 
σης της σύμβασης εργασίας, επέρχονται οι ακόλουθες 
τροποποιήσεις: α) στην παρ. 1, αα) η φράση «που προ- 
βλέπονται στην υπ’ αρ. 40331/13.9.2019 (Β΄ 3520) υ- 
πουργική απόφαση» αντικαθίσταται από τη φράση «που 
προβλέπονται στην υπ’ αρ. 403531/13.9.2019 απόφαση 
του Υπουργού Εργασίας και Κοινωνικών Υποθέσεων (Β΄ 
39520)», αβ) επικαιροποιείται η αναφορά στο πληροφο- 
ριακό σύστημα, αγ) προστίθενται η φράση «ή αυτοδίκαι- 
ης λύσης της δοκιµαστικής περιόδου ή συναινετικής λύ- 
σης σύμβασης εργασίας, όπως εθελουσία έξοδος,» και η 
φράση «ή κάθε άλλης περίπτωσης λύσης ή λήξης της 
σύμβασης εργασίας», β) αντικαθίσταται η παρ. 2, γ) προ- 
στίθενται παρ. 3, 4 και 5 και το άρθρο 320 διαµορφώνε- 
ται ως εξής: 

«Άρθρο 320 
Αναγγελία λύσης της σύμβασης εργασίας 


1. Ο εργοδότης υποχρεούται να αναγγέλλει, µε ηλε- 
κτρονική υποβολή των σχετικών εντύπων που προβλέ- 
πονται στην υπ’ αρ. 40331/13.9.2019 απόφαση του Υ- 
πουργού Εργασίας και Κοινωνικών Υποθέσεων (Β΄ 
3520) στο Πληροφοριακό Σύστημα «ΕΡΓΑΝΗ ΙΙ» (Π.Σ. 
ΕΡΓΑΝΗ ΙΙ) του Υπουργείου Εργασίας και Κοινωνικής Α- 
σφάλισης, κάθε περίπτωση οικειοθελούς αποχώρησης 
εργαζομένου ή αυτοδίκαιης λύσης της δοκιµαστικής πε- 
ριόδου ή συναινετικής λύσης της σύμβασης εργασίας, ὁ- 
πως εθελουσία έξοδος, ή καταγγελίας σύμβασης εργα- 
σίας αορίστου χρόνου ή λήξης σύμβασης εργασίας ορι- 
σµένου χρόνου ή έργου το αργότερο τέσσερις (4) εργά- 
σιµες ηµέρες από την ηµέρα αποχώρησης του εργαζομέ- 
νου ή καταγγελίας της σύμβασης εργασίας αορίστου 
χρόνου ή λήξης της σύμβασης εργασίας ορισμένου χρό- 

νου ή έργου ή κάθε άλλης περίπτωσης λύσης ή λήξης 
της σύμβασης εργασίας. 

2. Η αναγγελία οικειοθελούς αποχώρησης του εργα- 
ζομένου συνοδεύεται υποχρεωτικά από ηλεκτρονικά σα- 
ρωμένο έντυπο υπογεγραμμένο ιδιοχείρως από τον ερ- 
γοδότη και τον εργαζόμενο ή από έγγραφο που φέρει η- 
λεκτρονική υπογραφή τους ή έγγραφο ψηφιακά βεβαιω- 
μένο και από τους δύο µέσω της Ενιαίας Ψηφιακής Πύ- 
λης της Δημόσιας Διοίκησης (ᾳον.α: - ΕΦΨΙΠ), σύμφωνα µε 
το άρθρο 27 του ν. 4727/2020 (Α΄ 184), περί της έκδοσης 
εγγράφων µέσω της Ενιαίας Ψηφιακής Πύλης της Δημό- 
σιας Διοίκησης. 

3. Η αδικαιολόγητη (αυθαίρετη) αποχή του εργαζομέ- 
νου από την εργασία για διάστηµα μεγαλύτερο των πέ- 
ντε (5) συναπτών εργάσιµων ημερών µπορεί να θεωρη- 
θεί ως καταγγελία της σύμβασης εκ μέρους του, εφόσον 
προηγουμένως έχει παρέλθει επιπλέον χρονικό διάστη- 
μα πέντε (5) συναπτών εργάσιµων ημερών από την υπο- 
χρεωτική ὀχλησή του από τον εργοδότη του, η οποία α) 
αναρτάται στο Π.Σ. ΕΡΓΑΝΗ ΙΙ και β) αποδεικνύεται µε 
κάθε πρόσφορο γραπτό τρόπο. Στην περίπτωση αυτή, ο 
εργοδότης υποχρεούται, την επόμενη εργάσιµη ηµέρα 
της λήξης του διαστήματος του πρώτου εδαφίου, να α- 
ναγγείλει την οικειοθελή αποχώρηση του εργαζομένου 
στο Π.Σ. ΕΡΓΑΝΗ ΙΙ, χωρίς να απαιτείται η υπογραφή του 
εργαζομένου. 

4. Αν ο εργοδότης δεν τηρήσει εµπρόθεσµα τις υπο- 
χρεώσεις αναγγελίας οικειοθελούς αποχώρησης, η σύμ- 
βαση εργασίας θεωρείται ότι λύθηκε µε άτακτη καταγγε- 
λία του εργοδότη. 

5. Οιπαρ. 2, 3 και 4 δεν εφαρμόζονται στην περίπτωση 
επίσχεσης εργασίας.» 


ΚΕΦΑΛΑΙΟ Β΄ 
ΑΝΑΒΑΘΜΙΣΗ ΤΗΣ ΕΠΙΧΕΙΡΗΣΙΑΚΗΣ ΛΕΙΤΟΥΡΓΙΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ ΚΑΙ ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΤΗΣ ΕΠΙΘΕΩΡΗΣΗΣ ΕΡΓΑΣΙΑΣ 


Άρθρο 24 
Επιχειρησιακός συντονισμός µε την Επιθεώρηση 
Εργασίας για την προστασία της εργασίας - 
Τροποποίηση παρ. 2 άρθρου 1053 ν. 4808/2021 


Στο πρώτο εδάφιο της παρ. 2 του άρθρου 109 του 
ν. 4808/2021 (Α΄ 101), περί των αρμοδιοτήτων της Επι- 
θεώρησης Εργασίας, προστίθεται η φράση «, όπως αυ- 
τές ερμηνεύονται από τις εγκυκλίους των κατά περίπτω- 
ση αρμόδιων οργάνων» και το πρώτο εδάφιο της παρ. 2 
διαμορφώνεται ως εξής: 

«Ἐργο της Επιθεώρησης Εργασίας είναι ο έλεγχος της 
εφαρμογής των διατάξεων της εργατικής νομοθεσίας, ό- 
πως αυτές ερμηνεύονται από τις εγκυκλίους των κατά 
περίπτωση αρμόδιων οργάνων, η έρευνα της κατά νόμο 
ασφαλιστικής κάλυψης και απασχόλησης των εργαζομέ- 
νων, η πρόληψη των παραβάσεων της εργατικής και α- 
σφαλιστικής νομοθεσίας και η επιβολή κυρώσεων σε πε- 
ρίπτωση διαπίστωσής τους, η επίλυση των ατομικών ερ- 
γατικών διαφορών, καθώς και η παροχή πληροφοριών σε 
εργαζομένους και εργοδότες σχετικά µε τα πλέον απο- 
τελεσματικά µέσα για την τήρηση των κείµενων διατάξε- 
Ων.» 


Άρθρο 25 
Ρυθμίσεις για την απασχόληση την έκτη ηµέρα σε 
επιχειρήσεις ή εκμεταλλεύσεις συνεχούς λειτουργίας 
που εφαρμόζουν σύστηµα πενθήµερης εθδοµαδιαίας 
εργασίας - Προσθήκη άρθρου 182Γ στον Κώδικα 
Ατομικού Εργατικού Δικαίου 


Στον Κώδικα Ατομικού Εργατικού Δικαίου (π.δ. 80/ 
2022, Α΄ 222), µετά από το άρθρο 1828, προστίθεται άρ- 
θρο 182Γ ως εξής: 


«Άρθρο 182Γ 
Κατ’ εξαίρεση απασχόληση την έκτη ηµέρα σε 
επιχειρήσεις ή εκμεταλλεύσεις συνεχούς λειτουργίας 
που εφαρμόζουν σύστημα πενθήμερης εβδομαδιαίας 
εργασίας 


1. Σε περιπτώσεις επιχειρήσεων ή εκμεταλλεύσεων 
συνεχούς λειτουργίας µε σύστημα εναλλασσόμενων 
βαρδιών, στις οποίες οι εργαζόµενοι απασχολούνται σε 
πενθήµερη εβδομαδιαία εργασία, δύναται να επιτρέπε- 
ται, η απασχόλησή τους κατά την έκτη (θη) ημέρα της ε- 
βδομάδας, εφόσον καταχωρίζεται από τον εργοδότη, 
στο Πληροφοριακό Σύστημα «ΕΡΓΑΝΗ ΙΙ» (Π.Σ. ΕΡΓΑ- 
ΝΗ ΙΙ) πριν από την ανάληψη υπηρεσίας από τον εργαζό- 
μενο. 

2. Η απασχόληση των εργαζομένων, κατά την πρόσθε- 
τη ηµέρα, δεν δύναται να υπερβαίνει τις οκτώ (8) ώρες. 
Κατά την ηµέρα αυτή δεν επιτρέπεται η πραγματοποίηση 
υπερεργασίας και υπερωριακής απασχόλησης από τον 
εργαζόμενο. Στον εργαζόμενο καταβάλλεται το ηµερο- 
μίσθιο της έκτης (6ης) ημέρας, προσαυξηµένο κατά σα- 
ράντα τοις εκατό (4096). 

3. Η απασχόληση σύμφωνα µε την παρ. 1 τελεί υπό 
την επιφύλαξη της τήρησης των χρονικών ορίων εργα- 
σίας των εργαζομένων, καθώς και της εφαρμογής των 
κανόνων για την υγεία και ασφάλεια των εργαζομένων. 
Σε κάθε περίπτωση εφαρμόζονται τα άρθρα 162 έως 
179. 

4. Δεν υπάγονται στο παρόν οι απασχολούμενοι σε ξε- 
νοδοχειακές και επισιτιστικές επιχειρήσεις. 

5. Με απόφαση του Υπουργού Εργασίας και Κοινωνι- 
κής Ασφάλισης καθορίζεται η διαδικασία καταχώρισης 
της πρόσθετης ημέρας στο Π.Σ. ΕΡΓΑΝΗ ΙΙ, καθώς και 
κάθε άλλο θέμα σχετικό µε την εφαρμογή του παρό- 
ντος.» 


Άρθρο 26 
Ρυθμίσεις για την απασχόληση την έκτη ηµέρα 
σε επιχειρήσεις ή εκμεταλλεύσεις που δεν είναι 
εκ φύσεως συνεχούς λειτουργίας και εφαρμόζουν 
σύστημα πενθήµερης εθδοµαδιαίας εργασίας - 
Προσθήκη άρθρου 1828 στον Κώδικα Ατομικού 
Εργατικού Δικαίου 


Στον Κώδικα Ατομικού Εργατικού Δικαίου (π.δ. 80/ 
2022, Α΄ 222), µετά από το άρθρο 182Α, προστίθεται άρ- 
θρο 182Β ως εξής: 

«Άρθρο 1828 
Κατ’ εξαίρεση απασχόληση την έκτη ηµέρα σε 
επιχειρήσεις ή εκμεταλλεύσεις που δεν είναι 
εκ φύσεως συνεχούς λειτουργίας και εφαρμόζουν 
σύστηµα πενθήµερης εβδομαδιαίας εργασίας 


1. Σε περιπτώσεις επιχειρήσεων ή εκμεταλλεύσεων, 
που δεν είναι από τη φύση τους συνεχούς λειτουργίας, 
αλλά είναι δυνατόν να λειτουργούν κατά τις ηµέρες 
Δευτέρα έως και Σάββατο, επί είκοσι τέσσερις (24) ώρες, 
με σύστηµα εναλλασσόμενων βαρδιών, και στις οποίες 
οι εργαζόµενοι απασχολούνται σε πενθήµερη εβδοµαδι- 
αία εργασία, σε εξαιρετικές περιπτώσεις, κατά τις οποί- 
ες η επιχείρηση παρουσιάζει απρόβλεπτα ιδιαίτερα αυ- 
ξηµένο φόρτο εργασίας, επιτρέπεται η απασχόληση των 
εργαζομένων κατά την έκτη (θη) ηµέρα της εβδομάδας. 
Η ειδική αυτή συνθήκη γνωστοποιείται από τον εργοδό- 
τη στην Επιθεώρηση Εργασίας πριν από την ανάληψη υ- 
πηρεσίας από τον εργαζόμενο και υπόκειται σε έλεγχο 
σύμφωνα µε τις κείμενες διατάξεις. 

2. Η απασχόληση κατά την έκτη (θη) ηµέρα της εβδο- 
μάδας καταχωρίζεται από τον εργοδότη, στο Πληροφο- 
ριακό Σύστημα «ΕΡΓΑΝΗ ΙΙ» (Π.Σ. ΕΡΓΑΝΗ ΙΙ) πριν από 
την ανάληψη υπηρεσίας από τον εργαζόμενο. 

3. Η απασχόληση των εργαζομένων, κατά την πρόσθε- 
τη ηµέρα, δεν δύναται να υπερβαίνει τις οκτώ (8) ώρες. 
Κατά την ηµέρα αυτή δεν επιτρέπεται η πραγματοποίηση 
υπερεργασίας και υπερωριακής απασχόλησης από τον 
εργαζόμενο. Στον εργαζόμενο καταβάλλεται το ηµερο- 
μίσθιο της ημέρας αυτής, προσαυξηµένο κατά σαράντα 
τοις εκατό (4096). 

4. Δεν υπάγονται στο παρόν οι απασχολούμενοι σε ξε- 
νοδοχειακές και επισιτιστικές επιχειρήσεις. 

5. Η απασχόληση σύμφωνα µε τις παρ. 1 έως 9 τελεί υ- 
πό την επιφύλαξη της τήρησης των χρονικών ορίων ερ- 
γασίας των εργαζομένων, καθώς και της εφαρμογής των 
κανόνων για την υγεία και ασφάλεια των εργαζομένων. 
Σε κάθε περίπτωση εφαρμόζονται τα άρθρα 162 έως 179 
του παρόντος. 

6. Με απόφαση του Υπουργού Εργασίας και Κοινωνι- 
κής Ασφάλισης καθορίζεται η διαδικασία καταχώρισης 
της πρόσθετης ημέρας στο Πληροφοριακό Σύστημα 
«ΕΡΓΑΝΗ ΙΙ» και δήλωσης στην Επιθεώρηση Εργασίας, 
καθώς και κάθε άλλο θέμα σχετικό µε την εφαρμογή του 
παρόντος.» 


Άρθρο 27 
Δυνατότητα απασχόλησης εργαζομένων κατά την 
ηµέρα Κυριακή και κατά τις ηµέρες αργίας - Προσθήκη 
περ. κε), κστ) και κζ) στην παρ. 1 του άρθρου 200 του 
Κώδικα Ατομικού Εργατικού Δικαίου 


Στην παρ. 1 του άρθρου 200 του Κώδικα Ατομικού Ερ- 
γατικού Δικαίου (π.δ. 80/2022, Α΄ 222) και στην παρ. 1 
του κωδικοποιηθέντος άρθρου 7 του β.δ. 748/1966 (Α΄ 
179), περί των εξαιρέσεων από την ανάπαυση της Κυρια- 
κής και από την ανάπαυση σε ημέρες αργίας, προστίθε- 
νται περ. κε), κστ), κζ), κη) και κθ) ως εξής: 

«κε) Εκπαιδευτικών κέντρων πιλότων, πληρωμάτων 


και τεχνικών αεροσκαφών, καθώς και εκπαιδευτικών κέ- 
ντρων προσωπικού επίγειας εξυπηρέτησης αεροσκαφών 
και επιβατών, εφόσον εξυπηρετούν επιχειρήσεις ή εκµε- 
ταλλεύσεις που λειτουργούν επί είκοσι τέσσερις (24) ὦ- 
ρες ημερησίως και επτά (7) ηµέρες την εβδομάδα. 

κστ) Βιομηχανίας τροφίμων. 

κζ) Εμφιάλωσης φυσικού μεταλλικού νερού, παραγω- 
γής αναψυκτικών µε παρασκευή προϊόντων εμφιάλωσής 
τους. 

κη) Οργάνωσης συνεδρίων. 

κθ) Καλλιέργειας θερμοκηπίων µε παρασκευή και συ- 
σκευασία προϊόντων θερμοκηπίου.» 


Άρθρο 28 
Δυνατότητα συμφωνίας περί διευθέτησης του χρόνου 
εργασίας µεταξύ του εργοδότη και του εργαζομένου - 
Τροποποίηση παρ. 6 άρθρου 192 Κώδικα Ατομικού 
Εργατικού Δικαίου 


Στην παρ. 6 του άρθρου 192 του Κώδικα Ατομικού Ερ- 
γατικού Δικαίου (π.δ. 80/2022, Α΄ 222) και στην παρ. 6 
του κωδικοποιηθέντος άρθρου 41 του ν. 1892/1990 (Α΄ 
101), περί της διευθέτησης του χρόνου εργασίας, επέρ- 
χονται οι ακόλουθες τροποποιήσεις: α) στο τέταρτο εδά- 
φιο: αα) διαγράφεται η φράση «, κατόπιν αιτήµατος του 
εργαζομένου,» και αβ) µετά από τη φράση «μετά από έγ- 
γραφη συμφωνία» προστίθεται η φράση «του εργοδότη 
µε τον εργαζόμενο», β) στο πέμπτο εδάφιο, προς εναρ- 
μόνιση µε την προηγούµενη τροποποίηση, η φράση «δεν 
υπέβαλε αίτηµα για διευθέτηση» αντικαθίσταται από τη 
φράση «δεν συναίνεσε σε διευθέτηση», και η παρ. 6 δια- 
μορφώνεται ως εξής: 

«6. Η διευθέτηση του χρόνου εργασίας των παρ. 1 και 
2 καθορίζεται µε επιχειρησιακές συλλογικές συμβάσεις 
εργασίας ἡ συμφωνία του εργοδότη µε συνδικαλιστική 
οργάνωση στην επιχείρηση που αφορά τα μέλη της ή 
συμφωνία του εργοδότη και του συμβουλίου των εργα- 
ζομένων ή συμφωνία του εργοδότη και ένωσης προσώ- 
πων. Η ένωση προσώπων που αναφέρεται στο προηγού- 
μενο εδάφιο µπορεί να συσταθεί από το είκοσι πέντε 
τοις εκατό (2596) τουλάχιστον των εργαζομένων στην ε- 
πιχείρηση που απασχολεί πάνω από είκοσι (20) εργαζο- 
μένους και δεκαπέντε τοις εκατό (1596) εφόσον ο συνο- 
λικός αριθµός των εργαζομένων στην επιχείρηση είναι 
κατ᾽ ανώτατο αριθµό είκοσι (20) εργαζόµενοι. Κατά τα 
λοιπά, εφαρµόζεται η διάταξη της υποπερ. ΥΥ΄ της παρ. 
2 του άρθρου 1 του ν. 1264/1982 (Α΄ 79). Εάν δεν υπάρ- 
χει συνδικαλιστική οργάνωση ή δεν επιτευχθεί συμφω- 
νία μεταξύ της συνδικαλιστικής οργάνωσης και του ερ- 
γοδότη, µπορεί να εφαρµοσθεί το σύστημα διευθέτησης 
του χρόνου εργασίας, µετά από έγγραφη συμφωνία του 
εργοδότη µε τον εργαζόμενο. Σε κάθε περίπτωση, απα- 
γορεύεται η καταγγελία της σύμβασης εργασίας για τον 
λόγο ότι ο εργαζόμενος δεν συναίνεσε σε διευθέτηση 
του χρόνου εργασίας.» 


Άρθρο 29 
Καταθολή ειδικού εποχιακού θοηθήματος - 
Τροποποίηση παρ. 1 και 3 άρθρου 22 ν. 1836/1989 


1. Στην παρ. 1 του άρθρου 22 του ν. 1836/1989 (Α΄ 79), 
περί του καθορισμού των επαγγελμάτων που δικαιούνται 
ειδικού εποχιακού βοηθήματος, επέρχονται οι ακόλου- 

θες τροποποιήσεις: α) στο πρώτο εδάφιο, αα) η φράση 
«του ΙΚΑ» αντικαθίσταται από τη φράση «του Ηλεκτρονι- 
κού Εθνικού Φορέα Κοινωνικής Ασφάλισης λόγω σχέσης 
εξαρτημένης εργασίας» και οι λέξεις «μισθωτού τουρι- 
στικού και επισιτιστικού κλάδου» αντικαθίσταται από τις 
λέξεις «εργαζομένου τουριστικού και επισιτιστικού κλά- 
δου», και β) προστίθενται δεύτερο και τρίτο εδάφιο και 
οι παρ. 1 και 3 διαμορφώνονται ως εξής: 

«1. Άτομα που παρέχουν την εργασία τους στην Ελλά- 
δα δικαιούνται από τη Δημόσια Υπηρεσία Απασχόλησης 
ειδικό εποχιακό βοήθημα, εφόσον υπάγονται στην υπο- 
χρεωτική ασφάλιση του Ηλεκτρονικού Εθνικού Φορέα 
Κοινωνικής Ασφάλισης λόγω σχέσης εξαρτημένης εργα- 
σίας και ασκούν ένα από τα παρακάτω επαγγέλματα: 

Οικοδόµου, λατόμου, ασβεστοποιού, κεραμοποιού, 
πλινθοποιού, αγγειοπλάστη, δασεργάτη, ρητινοσυλλέ- 
κτη, καπνεργάτη, μουσικού - µέλους του οικείου επαγ- 
γελματικού σωματείου, υποδηµατεργάτη, μισθωτού ναυ- 
πηγοεπισκευαστικής ζώνης, χειριστή εκσκαπτικών, ανυ- 
ψωτικών, οδοποιητικών, γεωτρητικών μηχανημάτων, η- 
θοποιού, τεχνικού κινηματογράφου και τηλεόρασης χει- 
ριστή και βοηθού χειριστή κινηματογράφου, ελεγκτή κι- 
νηματογράφου και θεάτρου, ταµία κινηματογράφου και 
θεάτρου, εργαζομένου τουριστικού και επισιτιστικού 
κλάδου, σμυριδεργάτη, το επάγγελμα του ταξιθέτου ϐθε- 
άτρου - κινηματογράφου, του χορευτή - μέλους των οι- 
κείων κλαδικών ή ομοιοεπαγγελματικών σωματείων, κα- 
θώς και του τεχνικού απασχολούμενου σε ζωντανές ο- 
πτικοακουστικές εκδηλώσεις - μέλους των οικείων κλα- 
δικών ή ομοιοεπαγγελματικών σωματείων. 

Στην κατηγορία των εργαζομένων τουριστικού και ε- 
πισιτιστικού κλάδου, περιλαμβάνονται και όσα άτοµα ἕ- 
χουν παραχωρηθεί από επιχειρήσεις προσωρινής απα- 
σχόλησης για να εργαστούν σε έµµεσους εργοδότες, οι 
οποίοι δραστηριοποιούνται στον τουριστικό και επισιτι- 
στικό κλάδο, όπως αναγράφεται στη σύµβαση εργασίας 
που συνάπτεται µε τον εργαζόμενο, σύμφωνα µε την 
παρ. 1 του άρθρου 124 του ν. 4052/2012 (Α΄ 41), περί 
των όρων και προὐποθέσεων για την παροχή εργασίας 
με τη µορφή της προσωρινής απασχόλησης. Οι εργαζό- 
μενοι της ναυπηγοεπισκευαστικής ζώνης, εφόσον υπά- 
γονται στην υποχρεωτική ασφάλιση του Ηλεκτρονικού 
Φορέα Κοινωνικής Ασφάλισης (τ. Ι.Κ.Α.-Ε.Τ.Α.Μ.), δικαι- 
ούνται από τη Δημόσια Υπηρεσία Απασχόλησης ειδικό ε- 
ποχιακό βοήθημα και όταν παρέχουν την εργασία τους 
σε επιχειρήσεις µε έδρα στην Ελλάδα και δραστηριότη- 
τες σε ένα ή περισσότερα κράτη µέλη της Ευρωπαϊκής 
Ένωσης.» 

2. Η παρ. 3 του άρθρου 22 του ν. 1836/1989 αντικαθί- 
σταται ως εξής: 

«3. Δεν δικαιούνται το πιο πάνω επίδοµα όσοι κατά την 
ηµέρα καταβολής λαμβάνουν παροχές συνταξιοδοτικού 
χαρακτήρα.» 


Άρθρο 530 
Καθορισμός όρων και προὐποθέσεων άσκησης 
καθηκόντων ιατρών εργασίας - Προσθήκη παρ. 4 στο 
άρθρο 16 ν. 3850/2010 - Εξουσιοδοτική διάταξη 


Στο άρθρο 16 του Κώδικα νόμων για την υγεία και α- 
σφάλεια των εργαζομένων (ν. 3850/2010, Α΄ 84), περί 
των προσόντων των ιατρών εργασίας, προστίθεται παρ. 
4 ως εξής: 

«4. Με κοινή απόφαση των Υπουργών Εργασίας και 


Κοινωνικής Ασφάλισης και Υγείας, η οποία εκδίδεται µε- 
τά από γνώµη του Συµβουλίου Υγείας και Ασφάλειας 
στην Εργασία (Σ.Υ.Α.Ε.) και του Κεντρικού Συμβουλίου 
Υγείας (ΚΕ.Σ.Υ.), δύναται να ορίζονται, και πέραν των 
προβλεπόμενων στην παρ. 1 του παρόντος, ειδικότητες 
ιατρών, οἱ οποίοι μπορούν να ασκούν καθήκοντα ιατρού 
εργασίας, εφόσον αυτό κρίνεται αναγκαίο προκειµένου 
να αντιμετωπιστεί η αύξηση των εργατικών ατυχημάτων, 
να ενταθεί η αντιμετώπιση των επαγγελματικών κινδύ- 
νων και ασθενειών και να καλυφθεί η περιφερειακή ή το- 
πική ανεπάρκεια του αριθμού των ιατρών εργασίας, ι- 
δίως κατά την τουριστική περίοδο, και οι οποίοι εντάσσο- 
νται σε νέο μητρώο ιατρών που μπορούν να ασκήσουν 
καθήκοντα ιατρού εργασίας, συμπληρωματικό προς αυτό 
της υπ’ αρ. 5685/121/5.2.2021 απόφασης του Υπουργού 
Εργασίας και Κοινωνικών Υποθέσεων (Β΄ 669), όπως ε- 
κάστοτε ισχύει. Για την άσκηση καθηκόντων ιατρού ερ- 
γασίας επιλέγονται κατά προτεραιότητα οι ιατροί της 
παρ. 1. Με την απόφαση του πρώτου εδαφίου καθορίζο- 
νται οι όροι και οι προὐποθέσεις της κατά προτεραιότητα 
επιλογής των ιατρών της παρ. 1 για την κάλυψη των α- 
νωτέρω αναγκών, καθώς και οι ειδικότητες, το περιεχό- 
μενο, ο χρόνος και ο τρόπος εκπαίδευσης και πιστοποίη- 
σης των ιατρών του πρώτου εδαφίου, καθώς και κάθε άλ- 
λο θέµα σχετικό µε την εφαρµογή της παρούσας.» 


Άρθρο 31 
Προστασία δικαιώματος στην εργασία - 
Προσθήκη παρ. 4 στο άρθρο 953 του ν. 4808/2021 


Στο άρθρο 93 του ν. 4808/2021 (Α΄ 101), περί της προ- 
στασίας του δικαιώματος στην εργασία, προστίθεται 
παρ. 4 ως εξής: 

«4. Όποιος α) παρεμποδίζει µε οποιοδήποτε τρόπο 
την ελεύθερη και ακώλυτη προσέλευση ή αποχώρηση α- 
πό τον χώρο εργασίας εργαζομένων οι οποίοι δεν συμ- 
μετέχουν σε απεργία και επιθυμούν να εργαστούν ή την 
παροχή της εργασίας από αυτούς, ή β) ασκεί σωματική 
βία ή απειλή µε σωματική βία ή άλλη παράνομη πράξη ή 
παράλειψη σε βάρος τους, προκειμένου να εξαναγκα- 
στούν να συμμετάσχουν στην απεργία ή Υ) συμμετέχει 
σε κατάληψη χώρων εργασίας ή εισόδων τους, κατά τη 
διάρκεια απεργίας ή ανεξαρτήτως αυτής, τιμωρείται µε 
φυλάκιση τουλάχιστον έξι (6) μηνών και χρηματική ποι- 
νή, αν η πράξη δεν τιμωρείται βαρύτερα από άλλη διάτα- 
ξη. Η επανειλημμένη τέλεση της αξιόποινης πράξης συ- 
νιστά επιβαρυντική περίσταση.» 


Άρθρο 32 
Προστασία εργαζομένων σε περιπτώσεις φυσικών 
και τεχνολογικών καταστροφών και έκτακτων καιρικών 
φαινομένων 


Σε περίπτωση φυσικών ή τεχνολογικών καταστροφών 
ή έκτακτων καιρικών φαινομένων, για την αντιμετώπιση 
των οποίων λαμβάνονται ἕκτακτα µέτρα από τις αρµό- 
διες αρχές, ιδίως µέτρα που αφορούν στην υποχρεωτική 
εκκένωση ή την προληπτική απομάκρυνση πολιτών από 
συγκεκριμένες περιοχές, οι εργοδότες των επιχειρήσε- 
ων που λειτουργούν σε αυτές υποχρεούνται να συμμορ- 
Φώνονται µε αυτά. Σε περίπτωση παράβασης της υπο- 
χρέωσης του πρώτου εδαφίου επιβάλλονται οι κυρώσεις 
των άρθρων 24 και 28 του ν. 3996/2011 (Α΄ 170). 

ΜΕΡΟΣ Ε΄ 
ΑΛΛΕΣ ΕΠΕΓΟΥΣΕΣ ΡΥΘΜΙΣΕΙΣ 


Άρθρο 389 
Αµοιθή του χρόνου προὐπηρεσίας στον ιδιωτικό τοµέα 
και αναπροσαρμογή των αποδοχών των εργαζομένων - 
Κατάργηση του άρθρου 4 της υπ’ αρ. 6/28.2.2012 
Πράξης Υπουργικού Συµθουλίου 


1. Από την 1η.1.2024 αίρεται η αναστολή της ισχύος 
διατάξεων νόμων, κανονιστικών πράξεων, συλλογικών 
συμβάσεων ή διαιτητικών αποφάσεων, οι οποίες προβλέ- 
πουν αυξήσεις μισθών ή ημερομισθίων, συμπεριλαμβα- 
νομένων και εκείνων περί υπηρεσιακών ωριμάνσεων, µε 
µόνη προὐπόθεση την πάροδο συγκεκριμένου χρόνου 
εργασίας, όπως το επίδομα πολυετίας, το επίδοµα χρό- 
νου εργασίας, το επίδομα τριετίας και το επίδομα πεντα- 
ετίας, η οποία επιβλήθηκε µε το άρθρο 4 της υπ’ αρ. 
6/28.2.2012 Πράξης Υπουργικού Συµβουλίου (Α΄ 38), η 
οποία εκδόθηκε κατ᾽ εξουσιοδότηση της παρ. 6 του άρ- 
θρου 1 του ν. ΔΟ46/2012 (Α΄ 28). 

2. Για την εφαρμογή των διατάξεων της παρ. 1, των ο- 
ποίων η αναστολή αίρεται, ισχύουν τα εξής: 

α) Η προὐπηρεσία κάθε εργαζομένου, που είχε προ- 
σληφθεί πριν από τη 14η.2.2012, όπως η προὐπηρεσία 
αυτή είχε διαμορφωθεί τη 14η.2.2012 οπότε και ανεστά- 
λη η συμπλήρωσή της, συνεχίζει να συμπληρώνεται µε- 
τά από την 1η.1.2024. 

ϱ) Η προὐπηρεσία κάθε εργαζομένου, που προσλή- 
φθηκε µετά από τη 14η.2.2012, ξεκινά να συμπληρώνς- 
ται µετά από την 1η.1.2024. 

3. Ειδικώς για την προσαύξηση λόγω προὐπηρεσίας σε 
όσους εργαζόμενους αμείβονται µε τον κατώτατο νοµο- 
θετηµένο μισθό ή ημερομίσθιο, ως χρόνος προῦπηρε- 
σίας αναγνωρίζεται ο χρόνος εξαρτημένης σύμβασης ή 
σχέσης εργασίας, που ἔχει διανυθεί σε οποιονδήποτε 
εργοδότη και σε οποιαδήποτε ειδικότητα πριν από τη 
14η.2.2012 και μετά από την Ίη.1.2024. Η κατά τα ανω- 
τέρω προσαύξηση λόγω προὐπηρεσίας καθορίζεται ως 
εξής: 

α) Για τους υπαλλήλους µε εξαρτημένη σχέση εργα- 
σίας, σε ποσοστό δέκα τοις εκατό (1056) για 
κάθετριετία προὐπηρεσίας και έως τρεις (3) τριετίες και 
συνολικά σε ποσοστό τριάντα τοις εκατό (9096) για προ- 
ὑπηρεσία εννέα (9) ετών και άνω. 

β) Για τους εργατοτεχνίτες, µε εξαρτημένη σχέση ερ- 
γασίας σε ποσοστό πέντε τοις εκατό (596) για κάθε τριε- 
τία προὐπηρεσίας και έως έξι (6) τριετίες και συνολικά 
τριάντα τοις εκατό (83090) για προὐπηρεσία δεκαοκτώ 
(18) ετών και άνω. 

4. Αν οι καταβαλλόμενες τακτικές αποδοχές είναι υ- 
πέρτερες των νόμιμων αποδοχών, οι αυξήσεις, οι προ- 
σαυξήσεις και τα ποσά εν γένει που προκύπτουν απὀ την 
εφαρµογή των παρ. 1 έως 5, συμψηφίζονται µε τη δια- 
φορά που προκύπτει μεταξύ καταβαλλόμενων και νόμι- 
μων αποδοχών, µε την καταβολή της οποίας εξοφλού- 
νται ολοσχερώς ή μερικώς. 

5. Για το χρονικό διάστηµα από τη 14η.2.2012 έως και 
την 31ῃ.12.2029 καμία αξίωση δεν γεννάται, ούτε οφεί- 
λονται αυξήσεις μισθών ή ημερομισθίων, συμπεριλαμβα- 
νομένων και εκείνων περί υπηρεσιακών ωριμάνσεων, µε 
μόνη προὐπόθεση την πάροδο συγκεκριμένου χρόνου 
εργασίας, όπως αναφέρονται στις παρ. 1, 2 και 3, ούτε ε- 


πιτρέπεται να υπολογιστεί προὐπηρεσία που έχει διανυ- 
θεί από τη 14η.2.2012 έως και την 391η.12.2029. 

6. Από την 1η.1.2027, αν το ποσοστό της ανεργίας υ- 
περβεί το δέκα τοις εκατό (1090), και μέχρι να διαµορφω- 
θεί σε ποσοστό κάτω του δέκα τοις εκατό (1096), ανα- 
στέλλεται αυτοδικαίως η ισχύς των διατάξεων που ανα- 
φέρονται στην παρ. 1. Για την εφαρμογή του πρώτου ε- 
δαφίου λαμβάνεται υπόψη ο µέσος όρος του εθνικού πο- 
σοστού ανεργίας των τελευταίων τεσσάρων τριμήνων, 
όπως αυτός αποτυπώνεται στην Έρευνα Εργατικού Δυ- 
ναμικού της Ελληνικής Στατιστικής Αρχής. 

7. Με κοινή απόφαση των Υπουργών Εθνικής Οικονο- 
μίας και Οικονομικών και Εργασίας και Κοινωνικής Α- 
σφάλισης δύναται να εξειδικεύεται η διαδικασία αυτοδί- 
καιης αναστολής ισχύος, την οποία προβλέπει το παρόν. 
Με Πράξη του Υπουργικού Συμβουλίου, µετά από ειδικά 
αιτιολογηµένη εισήγηση του Υπουργού Εργασίας και 
Κοινωνικής Ασφάλισης και µετά από γνώμη των κοινωνι- 
κών εταίρων της παρ. 3 του άρθρου 134 του Κώδικα Ατο- 
μικού Εργατικού Δικαίου (π.δ. 80/2022, Α΄ 222), δύναται 
να αποφασίζονται οι όροι και προὐποθέσεις αναστολής 
της ισχύος του παρόντος και πέραν των περιπτώσεων ε- 
φαρμογής της παρ. 6, για τη διασφάλιση της σταθερότη- 
τας της εθνικής οικονοµίας, λαμβανομένης υπόψη ιδίως 
της εξέλιξης της ανεργίας και του πληθωρισμού. 

8. Από την 1ῃ.1.2024, καταργείται το άρθρο 4 της ὑπ’ 
αρ. 6/28.2.2012 Πράξης Υπουργικού Συμβουλίου. 


Άρθρο 94 
Χορήγηση ασφαλιστικής ικανότητας σε πληγείσες από 
φυσικές καταστροφές περιοχές - Τροποποίηση περ. ε) 
παρ. 1 άρθρου 90 ν. 5018/2028 


Στην περ. ε) της παρ. 1 του άρθρου 90 του 
ν. 9018/2023 (Α΄ 29), περί της κατ’ εξαίρεση χορήγησης 
ασφαλιστικής ικανότητας για παροχές υγειονομικής πε- 
ρίθαλψης σε είδος για το χρονικό διάστηµα από 
1ης.3.2023 έως 29.2.2024, επέρχονται οι ακόλουθες 
τροποποιήσεις: α) στο μόνο εδάφιο, αα) η φράση «Στις 
επιχειρήσεις και εργοδότες» αντικαθίσταται από τη φρά- 
ση «Στους ασφαλισμένους του Ηλεκτρονικού Εθνικού 
Φορέα Κοινωνικής Ασφάλισης (6-Ε.Φ.Κ.Α.)», αβ) µετά α- 
πό τη φράση «ή ασκούν δραστηριότητα» προστίθεται η 
φράση «ή εργάζονται», αγ) διαγράφεται η φράση «, οι Ο- 
ποίες επιδρούν στη γενικότερη οικονομική ζωή της πε- 
ριοχής, χωρίς να απαιτείται η επέλευση υλικής ζημίας 
στις εγκαταστάσεις τους», αδ) η φράση «των υπουργι- 
κών αποφάσεων που εκδόθηκαν» αντικαθίσταται από τη 
φράση «των υπουργικών αποφάσεων που εκδίδονται» 
και αε) µετά από τη φράση «κατ᾽ εξουσιοδότηση της 
παρ. 2 του άρθρου 8 του ν. 2256/1994 (Α΄ 196)» προστί- 
θεται η φράση «, καθώς και στους ανέργους των ανωτέ- 
ρω περιοχών που είναι εγγεγραμμένοι στο Ψηφιακό Μη- 
τρώο της Δημόσιας Υπηρεσίας Απασχόλησης», β) προ- 
στίθεται δεύτερο εδάφιο, και η περ. ε) διαμορφώνεται 
ως εξής: 

«ε) Στους ασφαλισμένους του Ηλεκτρονικού Εθνικού 
Φορέα Κοινωνικής Ασφάλισης (6-Ε.Φ.Κ.Α.) που διατη- 
ρούν επαγγελματική εγκατάσταση ή ασκούν δραστηριό- 
τητα ή εργάζονται σε πληγείσες περιοχές από θεοµη- 
νίες ή άλλες φυσικές καταστροφές και υπάγονται στο 
πεδίο εφαρµογής των υπουργικών αποφάσεων που εκδί- 
δονται κατ’ εξουσιοδότηση της παρ. 2 του άρθρου 8 του 
ν. 2256/1994 (Α΄ 196), καθώς και στους ανέργους των α- 

νωτέρω περιοχών που είναι εγγεγραμμένοι στο Ψηφια- 
κό Μητρώο της Δημόσιας Υπηρεσίας Απασχόλησης. 
Στην περίπτωση αυτή η ασφαλιστική ικανότητα χορηγεί- 
ται από την ηµέρα επέλευσης της φυσικής καταστρο- 
φής, ανεξαρτήτως οφειλών προς τον 6-Ε.Φ.Κ.Α..» 


Άρθρο 35 
Απαλλαγή από τη συμμετοχή για τη χορήγηση 
φαρμάκων και την εκτέλεση διαγνωστικών εξετάσεων 
και ηλεκτρονικών γνωματεύσεων για παροχές του 
Ενιαίου Κανονισμού Παροχών Υγείας των πληγέντων 
από την κακοκαιρία «Βαπίει» 


1. Στις περιοχές της Περιφέρειας Θεσσαλίας που κη- 
ρύχθηκαν σε κατάσταση έκτακτης ανάγκης πολιτικής 
προστασίας µε αποφάσεις του Γενικού Γραμματέα Πολι- 
τικής Προστασίας λόγω της κακοκαιρίας «Ὠδαπίθει» που 
εκδηλώθηκε τον Σεπτέμβριο 2029, οι κάτοικοι, οι οποίοι 
αποδεδειγμένα επλήγησαν από την κακοκαιρία, απαλ- 
λάσσονται, μέχρι την 931η.3.2024, από τη θεσμοθετημένη 
συμμετοχή, καθώς και από κάθε πρόσθετη επιβάρυνση 
για: 

α) τη χορήγηση φαρμάκων, που προβλέπει η ισχύουσα 
νομοθεσία, κατά παρέκκλιση της υπό στοιχεία 
ΔΥΓ8(αγοικ.1Ο04747/26.10.2012 κοινῆς απόφασης των Υ- 
πουργών Εργασίας, Κοινωνικής Ασφόλισης και Πρόνοι- 
ας και Ὑγείας (Β΄ 2883) και της υπό στοιχεία 
ΔΘ3(α)34943/12.07.2022 απόφασης του Υπουργού Υγείας 
(Β΄ 3476) και 

β) την εκτέλεση παραπεμπτικών διαγνωστικών εξετά- 
σεων και ηλεκτρονικών γνωματεύσεων των άρθρων 6, 
10, 99, 47 έως 54 και 55 της υπό στοιχεία ΕΑΛΕ/Γ.Π. 
80157/31.10.2018 κοινής απόφασης των Υπουργών Οι- 
κονομικών και Υγείας (Ενιαίος Κανονισμός Παροχών 
γγείας του Εθνικού Οργανισμού Παροχής Υπηρεσιών 
Υγείας, Β΄ 4898). 

Οι περ. α) και β) του πρώτου εδαφίου αφορούν συντα- 
γές και παραπεµπτικά διαγνωστικών εξετάσεων και 
ηλεκτρονικών γνωματεύσεων παροχών που εκδίδονται 
στην Περιφέρεια Θεσσαλίας. Η πρόσθετη δαπάνη που 
προκαλείται για την εφαρµογή των περ. α) και β) του 
πρώτου εδαφίου καλύπτεται από τον Εθνικό Οργανισμό 
Παροχής Υπηρεσιών Ὑγείας, κατόπιν ειδικής χρηµατο- 
δότησης από τον Κρατικό Προὐπολογισμό. 

2. Για φάρμακα που εγκρίνονται µέσω του Συστήματος 
Ηλεκτρονικής Προέγκρισης (Σ.Η.Π.) είναι δυνατή η συνέ- 
χιση της αγωγής σε ασθενείς που κατοικούν στην Περι- 
φέρεια Θεσσαλίας, οι οποίοι ήδη λαμβάνουν θεραπεία, 
κατόπιν καταχώρισης σχετικού ηλεκτρονικού αιτήματος 
του θεράποντος ιατρού στην ηλεκτρονική πλατφόρμα 
του Σ.Η.Π.. 

3. Με κοινή απόφαση των Υπουργών Ὑγείας, Εθνικής 
Οικονομίας και Οικονοµικών και Κλιματικής Κρίσης και 
Πολιτικής Προστασίας εξειδικεύονται οι δικαιούχοι του 
παρόντος, καθορίζονται ο τρόπος απόδειξης της ιδιότη- 
τας του πληγέντος, η διαδικασία και το ανώτατο ποσό α- 
παλλαγής ανά δικαιούχο από τη συμμετοχή για τη χορή- 
γηση φαρμάκων και την εκτέλεση παραπεμπτικών δια- 
γνωστικών εξετάσεων και ηλεκτρονικών γνωματεύσεων, 
οι προὐποθέσεις και η διαδικασία υπό τις οποίες µπορεί 
να είναι δυνατή η υπέρβαση αυτού και ρυθμίζεται κάθε 
αναγκαία λεπτομέρεια για την εφαρµογή του παρόντος. 


Άρθρο 36 
Συμπληρωματικός Κρατικός Προὐπολογισμός 
οικονομικού έτους 2023 


1. Οι πιστώσεις του τακτικού προὐπολογισμού οικονο- 
μικού έτους 2023 του ειδικού φορέα 1023-711-0000000 
αυξάνονται κατά εκατόν πενήντα εκατομμύρια 
(150.000.000) ευρώ. Οι εν λόγω πιστώσεις εγγράφονται 
υπό τον Αναλυτικό Λογαριασμό Εξόδων 2910601061 
«Πιστώσεις για δράσεις που σχετίζονται µε τη στήριξη 
και ενίσχυση πληγέντων από θεομηνίες, καθώς και µε 
την πρόληψη, προστασία και αποκατάσταση από θεοµη- 
νίες» του ως άνω ειδικού φορέα. 

2. Οι πιστώσεις του προὐπολογισμού δημοσίων επεν- 
δύσεων οικονομικού έτους 2023 του ειδικού φορέα 
1029-203-0000000 αυξάνονται κατά τετρακόσια πενήντα 
εκατομμύρια (450.000.000) ευρώ, ως προς το εθνικό 
σκέλος. Οι εν λόγω πιστώσεις εγγράφονται υπό τον Α- 
ναλυτικό Λογαριασμό Εξόδων 2910601001 «Πιστώσεις 
για δαπάνες εφαρμογής δράσεων προγραμμάτων» του 
ως άνω ειδικού φορέα. 


ΜΕΡΟΣ ΣΤ΄ 
ΕΞΟΥΣΙΟΔΟΤΙΚΕΣ ΚΑΙ ΚΑΤΑΡΓΟΥΜΕΝΕΣ ΔΙΑΤΑΞΕΙΣ 


Άρθρο 97 
Εξουσιοδοτικές διατάξεις 


1. Με κοινή απόφαση των Υπουργών Εργασίας και Κοι- 
νωνικής Ασφάλισης και Ψηφιακής Διακυβέρνησης και 
του Διοικητή της Ανεξάρτητης Αρχής Δημοσίων Εσόδων, 
καθορίζονται το περιεχόµενο, η δομή, η διαδικασία ορ- 
γάνωσης και λειτουργίας της ψηφιακής πλατφόρμας µε 
την επωνυμία «ΒΕΒΗΑΙΝ ἄΗΕΕΟΕ», η διασύνδεση και 

διαλειτουργικότητά της µε άλλους φορείς, οτρόπος επι- 
λογής των επαγγελμάτων και δεξιοτήτων που συµπερι- 
λαμβάνονται στην ψηφιακή πλατφόρμα, καθώς και κάθε 
άλλο θέµα σχετικό µε την εφαρµογή του άρθρου 20. 

2. Με απόφαση του Υπουργού Εργασίας και Κοινωνι- 
κής Ασφάλισης καθορίζεται κάθε άλλο θέµα σχετικό µε 
την εφαρμογή του άρθρου 32, ιδίως ο τρόπος συμμόρ- 
φωσης του εργοδότη προς τα µέτρα που έχουν λάβει οι 
αρμόδιες αρχές και ο τρόπος ενημέρωσης των εργαζο- 
μένων για αυτά. 


Άρθρο 38 
Καταργούμενες διατάξεις 


Από την έναρξη ισχύος του παρόντος καταργούνται: 

α) το π.δ. 1560/1994 (Α΄ 102), περί της υποχρέωσης του 
εργοδότη να ενημερώνει τον εργαζόμενο για τους ὁ- 
ρους που διέπουν τη σύμβαση ή τη σχέση εργασίας, και 

β) η περ. Α της παρ. 2 του άρθρου 74 του ν. 3863/2010 
(Α΄ 118), περί της καταγγελίας χωρίς προειδοποίηση και 
χωρίς αποζημίωση απόλυσης της σύμβασης εργασίας α- 
ορίστου χρόνου. 


ΜΕΡΟΣ Ζ΄ 
ΕΝΑΡΞΗ ΙΣΧΥΟΣ 


Άρθρο 39 
Έναρξη ισχύος 


Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως, εκτός εάν άλλως ο- 
ρίζεται στις επιµέρους διατάξεις του. 

Ο ΠΡΟΕΔΡΟΣ ΤΗΣ ΒΟΥΛΗΣ 


ΚΩΝΣΤΑΝΤΙΝΟΣ ΑΝ. ΤΑΣΟΥΛΑΣ 


Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΒΟΥΛΗΣ Η ΠΡΟΙΣΤΑΜΕΝΗ ΤΗΣ ΓΕΝΙΚΗΣ ΔΙΕΥΘΥΝΣΗΣ 
ΚΟΙΝΟΒΟΥΛΕΥΤΙΚΟΥ ΕΡΓΟΥ 


ΓΕΩΡΓΙΟΣ ΜΥΛΩΝΑΚΗΣ ΑΝΤΙΓΟΝΗ Κ. ΠΕΡΙΦΑΝΟΥ 


